Novi Sad – Music Art Project\nCentar u Novom Sadu je osnovan kroz trojni sporazum o saradnji s Kulturnim centrom Novog Sada i Centrom za socijalni rad u ovom gradu, gde su za muzičku nastavu u okviru njegovog dnevnog boravka zadužena dva profesora – Maja Vukobrat i Goran Milošev. Nastava se u ovom centru odvija od 2015. godine, a mališani u njemu važne muzičke i životne veštine stiču kroz rad u horu, kao i kroz nastavu solfeđa, klavira, perkusija i umetničke discipline „telo kao instrument“, to jest „bodi perkašn“ (body percussion). Već u prvih godinu dana rada imali su uspešne nastupe na festivalima „Baby EXIT“ i Zmajevim dečjim igrama. Uz humanitarni koncert koji je organizovan za prvu godišnjicu rada, sigurno najznačajniji dosadašnji nastup bio je na otvaranju Novosadskog džez festivala.\nMaja Vukobrat je diplomirani pijanista Fakulteta muzičke umetnosti u Beogradu, s preko četrdeset nagrada na domaćim i međunarodnim takmičenjima i festivalima („Nikolai Rubinstein“ Francuska, „Pietra Ligure“ Italija). U dosadašnjoj karijeri zabeležila je veliki broj solističkih i kamernih nastupa, a aktivna je i kao korepetitor. U novosadskoj MŠ „Josip Slavenski“ trenutno radi kao nastavnik klavira i učestvuje u organizaciji školskog pijanističkog takmičenja. Kao svestrani muzičar, pored izvođenja na klaviru, bavila se i sviranjem flaute, bubnjeva, komponovanjem muzike za reklamu čuvene italijanske robne marke „Dolce & Gabbana“ (2012). Učestvovala je u više projekata džez i laundž (lounge) muzike, od kojih se izdvaja projekat Cafe del mar (Ibica) i saradnja s diskografskom kućom „M Sol records“ na kompilaciji Dolce far niente. Otvorena za razne inovativne nastavne programe, priključuje se timu koji sprovodi metod El Sistema u Centru za socijali rad Novog Sada ,prenoseći sve stečeno pedagoško znanje mladima koji se dosad nisu susretali s muzikom. Uz saradnju i pomoć Kulturnog centra Novog Sada deca tokom letnjeg raspusta snimaju svoj prvi kompaktni snimak s pesmom „El Sistema“, inspirisanom njihovim iskustvom i radom u okviru programa.\nGoran Milošev je završio osnovne i master studije iz etnomuzikologije na Akademiji umetnosti u Novom Sadu na temu tradicionalne muzike makedonske nacionalne manjine u Vojvodini. Još u toku studija posvetio se radu na polju muzičke pedagogije i izvođaštva i od 2005. godine aktivno radi kao vokalni pedagog u brojnim kulturno-umetničkim društvima u Novom Sadu, Beogradu, Temerinu, Srbobranu, Čeneju itd. U toku 2013. zapošljava se kao profesor tradicionalnog pevanja na etnomuzikološkom odseku u Muzičkoj školi „Petar Konjović“ u Somboru da bi 2014. godine u Beogradu radio kao nastavnik klavira i popularnog pevanja u Muzičkoj školi „Dolce Piano“. Tokom 2016. seli se u Šangaj, gde u školi „Lion English“ radi kao nastavnik pevanja i engleskog jezika. Po povratku u Srbiju 2017. godine, poželevši da svoje bogato iskustvo podeli s decom koja potiču iz drugačijih sredina i životnih okolnosti, preko projekta El Sistema, u saradnji s Kulturnim centrom iz Novog Sad, započinje da radi kao nastavnik tradicionalnog i popularnog pevanja u dnevnom boravku novosadskog Centra za socijalni rad. Iste godine upisuje doktorske studije iz etnomuzikologije na Akademiji umetnosti u Novom Sadu, sa željom da se u budućem radu okrene ka metodologiji nastave muzike u radu s osobama s invaliditetom. U aprilu 2018. godine počinje da radi kao profesor razredne nastave upravo u dnevnom boravku Centra za socijalni rad u Novom Sadu.


Posle više od četiri meseca od početka radova obustavljena nezakonita izgradnja puta - Far\nNakon dva članka Internet portala FAR i više upućenih upita na adresu lokalnih vlasti, Opština Dimitrovgrad naložila je samoj sebi obustavu radova na izgradnji nekategorisanog puta od Gradinja do Bačeva. U kopiji rešenja građevinskog inspektora koje je dostavljeno redakciji FAR-a, navodi se, između ostalog, da “za započete radove ne postoji rešenje o odobrenju za izvođenje radova”.\nDa podsetimo, reč je o gradnji puta koji bi omogućio eksploataciju vatrostalne gline u ataru sela Brebevnica od strane aranđelovačkog preduzeća “Mine invest d.o.o”. sa kojim je Opština Dimitrovgrad 11. septembra 2018. godine zaključila ugovor o poslovno-tehničkoj saradnji.\nTim ugovorom “Mine invest d.o.o” je preuzeo obavezu da o svom trošku izvrši sanaciju i izgradnju atarskih puteva do Brebevnice, koje bi koristilo za prevoz “zemljanog materijala i korišćenje teških građevinskih mašina”, kako je to navedeno u ugovoru, bez ikakvog pominjanja eksploatacije vatrostalne gline u Brebevnici.\nPredračunska vrednost radova je više od 16 miliona dinara. Istovremeno, Ministarstvo rudarstva i energetike, odbilo je da dostavi informaciju da li “ Mine invest d.o.o”. ima eksploataciono ili istražno pravo za nalazište mineralne gline u ataru Brebevnice. Odgovor je kasnije dostavilo preduzeće Mine invest d.o.o. koje je potvrdilo da u trenutku izvođenja radova na izgradnji puta nije imalo dozvolu za eksploataciju.\nOdgovor opštine kasni 20 dana\nInternet portal FAR je više puta ukazivao da se radovi izvode bespravno, te da se krši Zakon o planiranju i izgradnji, ali i Zakon o šumama i Zakon o poljoprivrednom zemljištu. Zato je 9. jula ove godine Opštini Dimitrovgrad upućen drugi po redu zahtev za dostavu informacija u vezi prethodno usmeno najavljene obustave radova na izgradnji puta. Nepotpun odgovor na dopis stigao je tek 16. septembra, više od 20 dana od roka koji je predviđen Zakonom o slobodnom pristupu informacijama od javnog značaja. Iz odgovora opštine može se zaključiti da je donošenje rešenja o obustavi radova usledilo tek 12. septembra, 2 meseca od trenutka podnošenja upita FAR-a i nakon više od 4 meseca pošto je izvođač radova prosekao novu trasu puta od Gradinja ka selu Bačevo, što je i golim okom bilo vidljivo sa glavnog gradskog trga u Dimitrovgradu.\nVesti o selektivnoj primeni zakona u Srbiji odavno nisu novina, a jedan od najdrastičnijih primera je upravo kršenje Zakona o planiranju i izgradnji.\nSimboli načina na koji država (ne)sprovodi taj Zakon su sigurno restoran od 1000 kvadratnih metara, bespravno izgrađen tokom 2017. godine na Pančićevom vrhu u Nacionalnom parku Kopaonik i fantomsko rušenje objekata u Savamali u aprilu 2016. godine. I u jednom i u drugom slučaju za učinjena krivična dela usledila je mlaka, verbalna reakcija nadležnih, obećanja o primeni zakona od strane najviših zvaničnika, ali ne i sprovođenje zakona u delo.\nU slučaju nelegalne izgradnje puta od Gradinja ka Bačevu i dalje ka Brebevnici, očigledno je primenjena praksa da investitor ili izvođač prvo izvede radove, pa tek nakon toga pribavlja neophodnu dokumentaciju i legalizuje izvedene radove U ovom slučaju investitor je jedna lokalna samouprava od koje se očekuje da bude prva koja će sprovoditi zakone.\nMinistarstvo ćuti o rudniku, radovi mimo zakona Put za eksploataciju gline Novi statut i početak zvanične upotrebe imena “Caribrod” – ključne aktivnosti odbornika SNS-a Albena, albino jagnje u Gornjem Gradinju\nAranđelovacBačevoBrebevnicacaribrodDimitrovgradFarglinaGradinjeistraživanjeMine invest dooObustava radovaputRudnikSlobodan pristup informacijamaugovor


12. vojvođanski korpus NOVJ - Wikipedia\n(Preusmjereno sa Dvanaesti vojvođanski korpus NOVJ)\n12. vojvođanski korpus\nFormacija 16. vojvođanska divizija\nKomandant Danilo Lekić Španac\nDvanaesti vovođanski korpus NOVJ je formiran 1. jula 1944. godine u istočnoj Bosni, od Šesnaeste i 36. vojođanske divizije i imao je oko 8.000 boraca.\nPrvi komandant korpusa bio je Danilo Lekić Španac, narodni heroj, a politički komesar Stefan Mitrović.\nU sastav korpusa je polovinom septembra 1944. godine ušla Druga krajiška, a početkom oktobra i 28. slavonska divizija. Polovinom septembra korpus je ušao u sastav Prve armijske grupe, a posle oslobođenja Beograda, prebačen je iz Srema u Bačku i 11. novembra stavljen pod komandu Glavnog štaba NOV i PO Vojvodine. Tada je u svom sastavu imao 16, 36. i novogormiranu 51. vojvođansku diviziju sa oko 21.000 boraca.\nKrajem novembra 1944. godine u njegov sastav su uključene i Četrnaesta i Petnaesta vojvođanska brigada, sastavljene od pripadnika slovačke, češke i mađarske narodnosti iz Vojvodine.\nFormiranjem Treće armije NOVJ, 1. januara 1945. godine korpus je ušao u njen sastav.\nOva stranica je zadnji put izmijenjena 17:18, 20 april 2015.


Podrška šabačkim privrednicima – Podrinske\nPodrška šabačkim privrednicima\nGradonačelnik Šapca Nebojša Zelenović posetio je sa svojim saradnicima šabačku firmu Gold-pak, koja je odlučila da posluje u Severozapadnoj radnoj zoni. Gradonačelnik je rekao prilikom posete da šabački privrednici imaju punu podršku lokalne samouprave i da su podjednako važni kao i veliki, strani investitori.\n-Posetio sam firmu koja je šabačka i u kojoj rade samo Šapčani. U perspektivi ova firma će proizvoditi bombone za sva tržiša regiona. Veoma je značajno da imamo ovakve firme u Šapcu, male, stabilne ali vrlo fleksibilne i sposobne, sa ozbiljnim preduzetnicima koji su voljni da uzmu stvar u svoje ruke. Grad u tome treba i može da im pomogne, i to je od početka naša politika. Koliko god da navijamo za strane investicije mi jednako, a možda i više pomažemo i podržavamo domaće privrednike. Svako treba da dobije priliku da zaradi više, kazao je gradonačelnik.\nSa uslovima za gradnju objekata u Severozapadnoj radnoj zoni malo ko u Srbiji može da se pohvali, rekla je saradnica za privredu u Kabinetu gradonačelnika Violeta Šestić.\n-Ono što Šabac čini dobrim mestom za ulaganje je činjenica da mi ne prodajemo livadu, već kompletno infrastrukturno opremljeno zemljište po najpovoljnijoj ceni u Srbiji. Sa druge strane, efikasne procedure kao i vođenje investitora kroz sve faze realizacije njegove investicije, opredeljuju privrednike da svoj kapital ulože baš u Šabac, zaključila je Violeta Šestić.\nGold- pak je jedna od 30 šabačkih firmu koja je u poslednjih godinu i po dana odlučila da posluje u Severozapadnoj radnoj zoni. U Šapcu uspešno posluje od 2003. godine i bavi se proizvodnjom konditorskih proizvoda.


Većina banaka još nema konkretna upustva u vezi sa merom NBS usvojenom „preko noći“ – da se, dok traje vanredno stanje, a minimum 90 dana, stopira otplata kredita građanima, poljoprivrednicima, preduzetnicima i firmama. Zato se dešava da građani dobiju čak i pogrešne informacije pozivajući svoje matične filijale.\n„Nakon prestanka moratorijuma, koji ne može biti kraći od 90 dana, odnosno od trajanja vanrednog stanja za vreme trajanja pandemije, dužnik nastavlja da otplaćuje kredit, a period otplate faktički se produžava za tri meseca„, ističu u NBS.\n„U odnosu na redovnu, ugovorenu, kamatu koju banka obračunava za vreme trajanja zastoja, ona se pripisuje dugu i raspoređuje se ravnomerno na preostali rok dospeća“, objašnjavaju u NBS.\n„Moratorijum podrazumeva zastoj u otplati obaveza prema banci po osnovu kredita, ali i svih drugih obaveza dužnika prema banci. Dužnici s više kredita imaju pravo na moratorijum u otplati rata za sve kredite“, objašnjavaju u NBS.\nOni dužnici koji se nađu u „međuprostoru“, pa im se rata sa računa skida, na primer, 27. marta, moći će od banke da traže da im ipak ne naplati tu ratu. Važno je samo da je do tog dana banka „okačila“ svoju ponudu na sajt, što svaka mora da učini, ponavljamo – do 21. marta.\n„Banka ima pravo da naplati rate kredita koje dospevaju do dana od kog moratorijum počinje da proizvodi pravno dejstvo (koji, u zavisnosti od dana objavljivanja ponude banke, može biti najkasnije 31. mart 2020. godine), osim ako je klijent izričito zahtevao primenu moratorijuma pre isteka tog roka (a od dana objavljivanja ponude)“, potvrđuju u NBS.\n„Banka tokom trajanja vanrednog stanja koje je uvedeno zbog pandemije ne obračunava zateznu kamatu na dospelo, a neizmireno potraživanje“, ističu u NBS.\n„Primera radi, ako dužnik ponudu za moratorijum u propisanom roku nije odbio, a otplatio je jednu dospelu ratu kredita, narednog meseca se i na tog dužnika primenjuje moratorijum ako ne isplati ratu“, objašnjavaju u NBS.\nVučić: Za odlazak Geoxa znali smo već dva meseca\nZlatibor: Turiste tera buka sa gradilišta\nTokio, 6. dan: Novak u dva polufinala, Zorana se bori za 14:59


Bečejci i ove godine na Bogojavljenje u Tisi - Portal Moj Bečej - Bečejske opštine iz ugla građana!\nBečejci i ove godine na Bogojavljenje u Tisi\nMladi Bečejci, na inicijativu Božidara Hadnađeva, ponovo će 19. januara, na Bogojavljenje, plivati u Tisi.\n– Bilo bi nam veoma drago da nas i ove godine bude nekoliko, što muškaraca, što žena, pa da simbolično obeležimo ovaj za nas vernike važan dan. Biće to prilika da ponovo zaplivamo u hladnoj Tisi, kako zbog tradicije, tako i zbog zdravlja, kaže Božidar Hadnađev.\nPoznato je da u Bečeju nema organizovanog plivanja za časni krst, te su Hadnađev i njegovi prijatelji inicijatori ovog skupa. Bečejac napominje da su dobrodošli oni koji pre odlaska na Tisu prisustvuju crkvenoj službi, jer sa tim plivanje, kako dodaje, jedino ima smisla.\nSkup je u petak, 19. januara u 12 sati kod kampa Šaran. Svako ko bude hteo da se okuša u plivanju u hladnoj reci činiće to na sopstvenu odgovornost, stoga treba dobro razmisliti o fizičkoj kondiciji i zdravstvenom stanju, ističe Hadnađev.\nTemperatura vode biće, prema prognozi, oko tri stepena Celzijusovih, temperatura vazduha osam. Jedino što idiličnu zimsku sliku može da pokvari je kiša, umesto željenog snega.\nPodsetimo da je lane 13 žitelja najveće potiske opštine ušlo u ledenu Tisu na ovaj dan, što je najbrojniji skup bio do sada, za više od 10 godina. Tada je živa u termometru bila minus tri stepena, a hrabrost i izdržjivost su takoreći testirali 12 muškaraca i četrnaestogodišnja devojčica. Najstariji među njima bio je Paja Hadnađev, Božidarov otac, koji je rekao da ga je to podsetilo na slične događaje iz mladosti.


Širak se pridružio evropskim osudama izraelskih napada na Liban\nFrancuski predsednik Žak Širak izjavio je da Izrael u napadima na Liban po svemu sudeći namerno pokušava da uništi njihovu infrastrukturu. Evropska unija je odlučila da pošalje svog šefa diplomatije u region i pokuša da okonča krizu.\nU intervjuu na dan pada Bastilje, predsednik Žak Širak pridružio se Evropskoj uniji u osudi izraelskih napada na Liban, koje je nazvao disproporcionalnim. On je takođe osudio Hamas i ekstremističku šiitku grupu Hezbolah, koju podržava Iran, zbog – kako je rekao – neodgovornog i neprihvatljivog ponašanja. Dve grupe su zarobile nekolicinu izraelskih vojnika, što je dovelo do izraelskih napada na Liban i palestinske teritorije. S druge strane, Hezbolah je takođe ispalio nekoliko raketa na Izrael.\nMeđutim, predsednik Širak nagovestio je da su izraelski napadi na Liban po svemu sudeći namerno usmereni na uništenje infrastrukture te zemlje.\n«Izraelski napadi za cilj imaju libansku opremu, njegove puteve, telekomunikacije, energetski sektor i aerodrom. Zbog čega», zapitao se Širak.\nEvropska unija šalje svog šefa diplomatije Havijera Solanu u region kako bi pokušao da smiri situaciju. Širak je takođe rekao da je razgovarao sa generalnim sekretarom Ujedinjenih Nacija, Kofijem Ananom u vezi sa slanjem misije UN na Bliski istok, u cilju smirivanja situacije. On je predložio da bi Ujedinjene nacije trebalo da uspostave bezbednosnu zonu na izraelsko-libanskoj granici.\nFrancuski predsednik odbio je da direktno optuži Iran, koji ima uticaj na Hezbolah, da pokušava da rasplamsa krizu, iako neki smatraju da se Teheran meša u ovu situaciju, kako bi odvukao pažnju od zastoja u pregovorima sa Zapadom, oko svog nuklearnog programa. Širak je međutim, indirektno kritikovao Iran.\n«Ne želim da izvodim definitivan zaključak», rekao je francuski predsednik, «ali imam osećaj, da ne kažem - ubeđen sam, da se Hamas i Hezbolah nisu potpuno sami odlučili na ovaj korak. Zato sam uveren da postoji podška ove ili one zemlje».\nŠirak je uporedio trenutnu krizu na Bliskom istoku sa sličnom krizom oko Iraka u mesecima pred početak rata.


Vlada Srbije usaglasila antikrizne mere\nVlada Srbije usaglasila antikrizne mere\nDržavni vrh je usaglasio hitnih mere štednje. Način na koji će držana kasa sačuvati 40 milijardi dinara do kraja godine, svako ministarstvo će utanačiti do kraja nedelje. Do tada će se uštede naći i pred Vladom Srbije.\nZa najviše dve nedelje predlog rebalansa biće u Narodnoj skupštini. Ministarstva su zadužena i da do jeseni pripreme izmene zakona ključnih za privredu.\nOvo je rezultat sastanka predstavnika stranaka vladajuće koalicije koji je završen pola sata posle ponoći. Razgovorali su premijer Srbije Ivice Dačića, ministri Zorana Mihajlovoć. Verica Kalanović, Mlađan Dinkić, Jovan Krkobabić, Goran Knežević, guverner Jorgovanka Tabaković, a prvi potpredsednik Vlade Aleksandar Vučić je trebalo da se pridruži nešto kasnije.\nPrvi potpredsednik Vlade Srbije Aleksandar Vučić rekao je u nedelju, uoči sastanka, da se za nedelju ili dve može očekivati da rebalans budžeta bude u Skupštini Srbije.\nVučić je rekao i da štednji alternative nema i da, samim tim, merama vlade niko neće biti oštećen.\n„Biće oštećena država ako ne štedi. Srbija ima ozbiljan problem u nedostatku privrednog rasta i fiskalnom deficitu i sada se radi na smanjenju rashodne strane budžeta, a da u narednom periodu mora da se podstakne privredna aktivnost“, istakao je Vučić.


Crna kutija - Vladislav Bajac: knjiga | KorisnaKnjiga.com\nRoman Crna kutija, nagrađen svojevremeno Nagradom „Borislav Pekić“, predstavlja uzbudljiv i odlično napisan ekološki triler o uništavanju kulturnog nasleđa, o kontaminiranju savremenosti nuklearnim otpadom i o ubrzanoj potrošnji budućnosti.\nOznačena u podnaslovu kao „utopija o naknadnoj stvarnosti”, Crna kutija pokazuje nesvakidašnju aktuelnost, usredsređenost na neka od najvažnijih pitanja savremenog trenutka, kao i samosvesno istraživanje konkretnih i prepoznatljivih „crnih tačaka“ moderne evropske istorije.\nU središtvu ovog intrigantnog romana nalazi se dunavska osa, od Beča do Beograda, s njima pripadajućim zaleđem. Visoka politika, visoka nauka i visoki kriminal pokazuju se u najdubljem sadejstvu, pri čemu neka od najvažnijih evropskih arheološka nalazišta postaju u našem vremenu tačke na kojima se deponuje nuklearni otpad. Bajac sugestivno pripoveda o surovosti krupnog kapitala i mastodontskih korporacija koji uništavaju prošlost i sadašnjost generacija.\nUzbudljiva priča puna dinamike i akcije, preokreta i neobičnih i zaprepašćujućih otkrića o ekologiji i zločinu, o Vinči kao kulturi i o Vinči kao nuklearnom institutu, o utopistima među kojima posebno mesto pripada Dimitriju Mitrinoviću, o Podunavlju i Beogradu, o ljubavi i izdaji, o nuklearnom otpadu i maloj zavereničkoj grupi koja utopijom pokušava da odbrani svoj svet.


Brnabićeva o 'Prajdu': Kao pripadnica te manjine, kažem...\nIzvor: Beta,Lokalne novine | Obrenovac, 16.09.2017.\nPremijerka Srbije Ana Brnabić izjavila je da je Srbija kao društvo veoma napredovala po pitanju manjinskih prava\n"Ovo društvo imalo je snage da napravi iskorak i od sredine koja se nije libila da iskaže fizičko nasilje nad neistomišljenicima, napravi atmosferu koja nije preteća i ne ugrožava sve nas koji ćemo u nedelju mirno prošetati ulicama. I to za manje od 15 godina", rekla je Ana Brnabić na konferenciji o zločinu iz mržnje, organizovanoj u okviru "Nedelje ponosa".\nOna je rekla da je neprestano pod utiskom da društvo nije svesno koliko značajan put je prešlo i da je ponosna i oseća divljenje prema društvu Srbije, jer uprkos svim ratovima, u Srbiji živi 26 nacionalnih ili drugih manjina, a da se 55.000 dece školuje na 15 jezika.\n"Ovo društvo je u poslednje tri godine položilo test koji se zove migrantska kriza. Naša zemlja pokazala je gostoprimstvo. Naša zemlja nije zatvarala granice, a ove godine čak 645 dece pohađa škole u 17 lokalnih samouprava", rekla je Ana Brnabić.\nPremijerka je kazala da je nedopustivo da se toleriše govor mržnje samo zbog toga što nije praćen fizičkim nasiljem, jer "nije veliki korak od govora mržnje do zločina iz mržnje".\n"Važno je da smognemo snage da pričamo o tome jer nas ćutanje udaljava od društva kakvo želimo da postanemo, a to je društvo vladavine prava u kojem je svaki pojedinac važan i gde je tolerancija prema drugima usvojeni kodeks ponašanja", rekla je Ana Brnabić.\nPremijerka je kazala da kao građanka želi da živi u društvu u kojem je Parada ponosa vest na nivou informacije koja se odnosi na zatvaranje ulica za saobraćaj i da taj skup bude značajan onima koji ga organizuju i onima koji u njemu žele da učestvuju, bez višemesečnih tenzija pre i posle njega.\n"Ova država i njene institucije odlučno stoje iza svojih građana jednako štiteći njihova prava - bez obzira - da li pripadaju većini ili su po rođenju, orijentaciji ili ličnom odlukom pripadnici neke od manjinskih grupa", rekla je Brnabićeva.\nOna je dodala da prihvata kritiku, ali da ne zna da li je besmislenije kada se čuje da zbog drugačije seksualne orijentacije nije dostojna da vodi Vladu Srbije ili da je postavljena na tu funkciju samo zbog toga.\n"Mnogi me kritikuju. I ja sa tim nemam nikakav problem, jer obavljam javnu funkciju koja je podložna sudu javnosti. Ono što mi smeta jeste neutemeljena kritika koja se zasniva na površnim ocenama. Ne znam da li je besmislenije kada se čuje da zbog drugačije seksualne orijentacije nisam dostojna da vodim Vladu ili da sam postavljena da vodim Vladu upravo i samo zbog toga", kazala je ona.\nBrnabićeva je rekla i da je "važno da prestanemo da se povređujemo rečima".\n"Ma koliko šamar može proizvesti bola težina reči često je daleko bolnija. Zato neka ova konferencija doprinese međusobnom razumevanju i uvažavanju, slobodi da se ispoljimo kao ličnosti bez straha od ličnog kajanja i društvene osude", poručila je Brnabićeva.\n"Razgovor, uvažavanje drugačijeg mišljenja, razumevanje kritike, strpljenje, otvorenost, suočavanje sa sobom, političari koji daju primer, profesori u školama koji uče decu toleranciji, mediji koji treba da imaju i edukativnu ulogu. Sve ovo, ali svakako i ne samo to, vidim kao put da popravimo odnos jednih prema drugima, u raznim oblastima", rekla je ona.\nDodala je da se stepen demokratičnosti jednog društva meri odnosom većine prema manjini.\n"Kao pripadnica te manjine, imam pravo da kažem i da ja, i da mi, moramo imati strpljenja. Da ne budem pogrešno shvaćena, ne mislim na trpeljivost i na trpljenje brutalnosti, mislim na ljudsko strpljenje. Zajedno, takođe moramo da se podsetimo da predstavnici manjinskih grupa na vodećim javnim funkcijama predstavljaju retkost i u mnogo razvijenijim društvima. Ipak, društva se međusobno razlikuju ne po broju pripadnika manjina koji se nalaze na istaknutim funkcijama, već prema tome kako se društvo odnosi prema njima. Uprkos tome što smo na polju ljudskih prava napredovali, naše društvo u nekim segmentima i dalje pokazuje zbunjenost i nerazumevanje da različitost nije nedostatak, već naprotiv osnov za razvoj društva koje svima daje jednake šanse. Važno je da smognemo snage da pričamo o tome, jer nas ćutanje udaljava od društva kakvo želimo da postanemo, a to je društvo vladavine prava u kome je svaki pojedinac važan i gde je tolerancija prema drugima usvojen kodeks ponašanja. Različitost i tolerancija ne smeju se svesti isključivo na prepoznavanje i uvažavanje pripadnika LGBT populacije, već i na druge manjinske grupe", naglasila je Ana Brnabić.\nMinistarka pravde Nela Kuburović rekla je da govor mržnje, a pogotovo zločin iz mržnje, i dalje postoji u Srbiji.\n"Adekvatan odgovor na ove izazove predstavlja zajednički zadatak na kome moramo da radimo predano i dugoročno", rekla je Kuburović i dodala da je održavanje "Nedelje ponosa" jedan od dobrih primera razvoja tekovina tolerancije i unapređenja ljudskih prava u Srbiji.\nNela Kuburović rekla je da iz perspektive Ministarstva pravde tema zločina iz mržnje posebno važna, jer u velikoj meri uspeh borbe protiv zločina iz mržnje zavisi od efikasnog rada pravosuđa.\nOna je kazala da Srbija ima dobra i adekvatna zakonska rešenja, ali da još ima nezanemarljiv broj krivičnih dela govora mržnje i zločina iz mržnje, posebno izražena prema LGBT populaciji.\nŠef misije EU u Srbiji Sem Fabricio rekao je da pitanje govora mržnje i zločina iz mržnje predstavlja izazov za čitav svet i Evropu.


Vesti online / Srpski informativni portal / Italija: Evropa mora da plati ceh ratova i gladi\nLaura Boldrini "oštro" osudila ponašanje EU prema izbeglicama\n"Od početka godine je više od 94.000 migranata preko mora stiglo u Italiju. Suočena sa tragedijom ovih dimenzija, Evropa zatvara svoje granice, a lokalne vlasti u Italiji često pokazuju nestrpljenje.\nKako smo došli do ove tačke?\nDo ove tačke smo došli kombinacijom razloga pred kojima smo predugo zatvarali oči. U Africi ima puno nerešenih sukoba i preterane koncentracije bogatstva u rukama malih elita, što mnoge primorava da traže bolje uslove života na drugim mestima. Zatim, postoji egoizam i kratkovidost, ne svih, ali mnogih evropskih država. Želim da napravim razliku, jer je Evropska komisija u poslednje dve godine već pokazala da bi raspodela migranata mogla da bude rešenje problema.\nDa li je ova pojava potcenjena?\nZa mene je očigledno da je potcenjena. Postoji sklonost iluziji da ratovi, diktature, glad – mogu da postoje u našoj blizini, a da mi Evropljani ne platimo ceh. A mi Italijani, posebno, nastavili smo da razmatramo "hitan slučaj" – izuzetan i nepredvidiv fenomen – mada je to pitanje sada jasno strukturalno, pa zbog toga ne zahteva improvizovane, već dugoročne odgovore.\nNajnovije izjave iz nekih istočnoevropskih zemalja pokazuju nedostatak solidarnosti.\n* Kurc poručio Italijanima: Ne puštajte migrante sa ostrva\n* Politiko: Krizna žarišta - Poljska, Balkan, London...\n* Najveća svađa u Evropi na pomolu? Svi se bore za ovo...\nDa li mislite da će se nešto promeniti nakon odluke Evropskog suda pravde koji će verovatno odlučiti da su članice EU obavezne da prihvate raspoređivanje potražilaca azila iz druge članice?\nNadam se, jer je Evropska unija na preraspodeli migranata stavila na kocku svoj kredibilitet. Zajednica u kojoj neko učestvuje samo kada postoji značajna ekonomska korist ne može trajati. Iz tog razloga, dobro je što je Komisija pokrenula – kao što već dugo predlažem – postupak protiv onih koji odbacuju primenu zajedničkih odluka.\nU međuvremenu, italijanska vlada je promenila je rodno pravo, odnosno zakon koji deci imigranata rođenim u Italiji daje državljanstvo.\nNe može biti političkih spekulacija o pravu stotina hiljada de fakto Italijana. Oni koji govore o "lakom dobijanju državljanstva" lažu: kriterijumi su selektivni i rigorozni. Potpuno isključenje tog prava može izazvati samo ogorčenost i neprijateljstvo. Državljanstvo je cilj koji olakšava integraciju, to je najefikasniji alat za stvaranje istinske sigurnosti.\nPrema istraživanju instituta Epicenter i Timbro, u Evropi postoji „neizbežan porast“ populističkih snaga.\nDa li ste zabrinuti zbog ove pojave?\nTo je alarmantna pojava koja je zahvatila Evropsku uniju u trenutku kada je najslabija u svojoj istoriji. Ali, nadati se da će oluja da prođe sama po sebi nije odgovor. Evropa takođe plaća zbog svoje nepotpune izgradnje. Na populistički pritisak, na mračne sile koje zagovaraju anahroni povratak na državne granice, mora se reagovati ponovnim pokretanjem prvobitnog projekta: federalnog saveza država. Tek tada evropske države, velike ili male, mogu imati nadu da će i dalje biti relevantne u svetskoj konkurenciji.\nDa li verujete da je politika štednje doprinela porastu populizma?\nPolitika štednje je bila najdragoceniji saveznik populista, jer je pokazala tvrdu stranu Evropske unije, koja nije bila od koristi u borbi protiv krize. Ako želimo da zaustavimo igru populista, Evropa mora ponovo otkriti svoju socijalnu pozadinu, staviti posao i održivi razvoj u centar svojih programa. Brisel mora naglasiti da je primetio dramatično smanjenje srednje klase, ogromnu nezaposlenost mladih. Jedan način bi mogao biti, na primer, evropski dodatak za nezaposlenost. Ako bi EU to učinila, građani bi radikalno drugačije precipirali EU."\nLaura Boldrini, 1961, je od 2013. predsednica italijanskog Predstavničkog doma parlamenta u koji je ušla na listi levičarske partije SEL (Levo Ekologija Sloboda).\nPre toga je 14 godina bila portparol agencije UN za izbeglice, UNHCR-a, a pre toga novinarka javnog servisa RAI.


Policijska ispostava u Sremskoj Mitrovici počinje kontrolu kretanja plovila na Savi i rada objekata uz gradsku plažu | Moj grad SM\nNaslovna GRADSKE VESTI Policijska ispostava u Sremskoj Mitrovici počinje kontrolu kretanja plovila na Savi i...\nPolicijska ispostava u Sremskoj Mitrovici počinje kontrolu kretanja plovila na Savi i rada objekata uz gradsku plažu\nPolicijska ispostava u Sremskoj Mitrovici počinje kontrolu kretanja plovila na reci Savi i rada objekata uz gradsku plažu, za područje Grada Sremska Mitrovica. Cilj ovih aktivnosti je povećanje bezbednosti svih koji borave na reci Savi u toku kupališne sezone, posebno korisnika gradske plaže. U narednih sedam dana kontrola će biti preventivna uz davanje upozorenja prekršiocima, nakog tog perioda primenjivaće se represivne mere.\nMilan Marković, komandir Policijske ispostave u Sremskoj Mitrovici rekao je: „Danas smo sa obale porinuli čamac policijske ispostave koji će vršiti preventivnu aktivnost u narednih nekoliko dana, upozoravanje vlasnika, odnosno upravljača plovila o propisima koji su obavezni da plovilo bude bezbedno na reci Savi. Nakon preventivnog perioda od sedam dana, od 1. jula odnosno danas, pa do 7. jula, počećemo represivne aktivnosti, odnosno pojačanu kontrolu da li upravljači čamaca, odnosno plovila poseduju dozvole, da li su čamci registrovani, da li su lica pod dejstvom alkohola ili ne, što je jako važno za bezbednost učesnika na reci. Intencija je da se ova akcija nastavi do kraja letnje sezone, kako bi se sve učinilo što bezbednije plivačima na reci Savi i kako bi se približili građanima način.”\nNačelnik komunalne policije Vitomir Obrenčević je izjavio: “Mi kontrolišemo obeleženi deo plaže, da ne dođe do vožnje čamaca kao ni drugih plovnih objekata za vreme kupališne sezone. Takođe vršimo kontrolu vožnju prevoznih sredstava kopnenim delom plaže kao i održavanje komunalnog reda gde građani propisno moraju da odlažu smeće”.\n“Kazne propisane odlukom o gradskoj plaži za pravna lica koja voze plovni objekat unutar obeleženog dela plaže kreću se u rasponu od 150.000 za pravno lice, 75.000 za preduzetnike i 10.000 za fizička lica”, dodao je Obrenčević.\nPrethodni tekstOtvaranje “Keltskog sela” u Inđiji zakazano 3. jula\nSledeći tekstOdobrena sredstva za dodatnih 30 hiljada turističkih vaučera


SARAJEVO: SUTRA POČINJE ŠKOLA USMENE HISTORIJE - Srbsko-bos Info desk - www.morel.si\nSarajevo, 21. oktobra (MOREL/ONASA) - U Sarajevu će sutra početi "Škola usmene historije", koja će trajati do 26. oktobra, a u okviru koje će učesnici biti upoznati s konceptom, svrhom i mogućnostima upotrebe metodologije usmene historije. Ovu školu organizira Istraživačko-dokumentacioni centar (IDC), u saradnji s Fondom za humanitarno pravo (FHP) iz Beograda i Dokumenta-Centrom za suočavanje s prošlošću iz Zagreba, a pokrovitelj je Holandska ambasada u BiH. Kako je saopćeno iz IDC, predavači će biti profesori i stručnjaci iz Italije, Holandije, Njemačke, Velike Britanije i iz regiona koji se bave usmenom historijom, a čija će izlaganja pratiti 38 polaznika iz Hrvatske, Srbije, Crne Gore, BiH i sa Kosova. Prvi dan predavanja gosti-posmatrači će biti prvi sekretar Francuske ambasade u BiH Žan-Kristog Tabo (Jean-Christophe Thiabaud) i predstavnik Holandske ambasade u Sarajevu Erik Litver. Usmena historija predstavlja veoma bitan izvor informacija, kao i jedan od najprikladnijih načina predstavljanja ljudskih priča, osjećaja, dešavanja i doživljenih iskustava. IDC je do sada prikupio i arhivirao više od 10.000 hiljada izjava žrtava i svedoka iz posljednjeg rata.\nU saradnji s FHP i Dokumenta-Centrom za suočavanje s prošlošću, IDC radi na razvijanju kompatibilnih baza podataka o ratnim zbivanjima, sudionicima ratova, žrtvama, preživjelima, te osumnjičenim za ratne zločine. (kraj)


Lufthansa je prvi svetski operater aviona A320neo - Aviatica\nDatum / Date: 12.02.2016.\nNa aerodromu Finkenwerder u Hamburgu danas se održava ceremonija isporuke drugog aviona Airbus A320neo nemačkoj avio kompaniji Lufthansa. Prvi avion je stigao u flotu krajem januara kada je i uključen u saobraćaj.\nDanas se održava zvanično predstavljanje ovog aviona za oko 700 zvanica i novinara iz celog sveta, nakon koga će biti organizovan i specijalan let za novinare do Frankfurta.\nLufthansa je prvi svetski operater ovog modela aviona koga već nazivaju modelom koji “menja pravila igre”. Ovaj avion troši 15 posto manje goriva zbog čega je veoma popularan među avio prevoznicima. Samo Lufthansa ima naručenih 116 A320neo aviona, dok je ukupan broj porudžbina narastao na 4400. Fabris Brežije (Fabrice Bregier), generalni direktor Airbus-a je rekao danas da se projekat A320neo već sada pokazao kao komercijalno veoma uspešan, a Karsten Špor (Carsten Spohr), generalni direktor Lufthansa Groupe je dodao da će sasvim sigurno ovaj avion doneti i komercijalni uspeh prevoznicima koji ga budu koristili.\nA320neo odlikuju motori Pratt & Whitney nove generacije. Dodatak imenu “neo” je akronim od “new engine options”. Neo modeli osim što zahtevaju 15% manje goriva proizvode i 50% manje buke što je u današnje vreme snažnog razvoja avio saobraćaja od ključnog značaja. Avion na godišnjem nivou proizvodi 5000t gasova staklene bašte što mu osim štedljivosti daje karakteristiku i ekološkog. Osnovnim prednostima novog modela treba dodati i to da su troškovi njegovog održavanja niži za 5%.\nŠpor je potvrdio da će svih pet aviona koji ove godine budu isporučeni Lufthansa Grupi biti u floti nemačkog avio prevoznika Lufthansa, ali da je narudžba od 116 aviona raspoređena na celu grupu. Jedna trećina će otići u flotu švajcarskog SWISS-a, a jedna trećina u flotu Lufthansinog novoosnovanog lowcost prevoznika Eurowings.


Vesti online / Vesti / Ex YU / Teroristi ubijeni u obračunu\nU nastavku suđenja terorističkoj grupi u kumanovskom Divljem naselju, gde je 9. i 10. maja prošle godine poginulo osam policajaca i 10 napadača, tužilaštvo je odbacilo tvrdnje jednog od optuženih da su vođe te grupe Mirsad Ndrecaj i Beg Rizaj bili likvidirani nakon hapšenja, u policijskoj stanici.\nKumanovo u posle terorističkog napada: Vojska i policija na ulicama\n- Beg Rizaj, Mirsad Ndrecaj, Valjon Kabaši i Sami Kastrioti su bili ubijeni u policijskoj stanici. Oni su se zajedno sa drugim preživelim predali policiji, ali su potom bili likvidirani - tvrdio je Rufki Dogani 11. februara na suđenju kumanovskoj grupi.\nTo su, međutim, 25. februara, u nastavku suđenja, negirali tužioci Vilma Ruskovska i Naum Panovski. Oni su rekli da su Ndrecaj i Rizaj ubijeni u oružanom obračunu s policijom u Divljem naselju. Ruskovska je rekla da su tvrdnje Doganija "apsolutno nisu tačne". Naglasila je da tužilaštvo ima dokaze i izjave svedoka da su oni ubijeni u obračunu, a to potvrđuju i nalazi obdukcije.\nSuđenje je počelo 9. februara, devet meseci nakon krvave drame u kumanovskom Divljem naselju. Svih 29 optuženih su izjavili da se ne osećaju krivima za delo za koje se terete - terorizam, tvrdeći da iza kumanovskog događaja stoje političke igre i tajne službe.\n* Vođe pobijene da ne progovore?\n* Na proleće ofanziva na Balkan?\n- Kada dođe vreme, optuženi će reći imena i prezimena pripadnika makedonske Uprave za bezbednost i kontraobaveštajni rad. Ti bezbednjaci žele da pokriju svoje prljave igre - rekao je na prethodnom suđenju jedan od optuženih, policajac Arsim Bajrami.


CAT Eliminator trka – TRI STRANE KOPA\nCAT je novi partner MTB maratona “Tri strane Kopaonika” i generalni spozor trke sa prepekama koja će ove godine nositi naziv “CAT Eliminator race”.\nReč je o kratkoj, izazovnoj i dinamičnoj trci sa prepekama u kojoj takmičari sa startne linije startuju u grupama od četiri osobe.\nDva najbrža učesnika nastavljaju u sledeći krug dok dva sporija učesnika bivaju eliminisana iz daljeg toka takmičenja.\nPobednik trke može biti samo jedan takmičar, a njega ili nju pored prestiža očekuje sjajna i vrlo vredna nagrada u vidu novog CAT telefona S60 vrednog preko 750€. Novi CAT S60 je prvi pametan telefon na svetu sa integrisanom kamerom za termalno snimanje i najvodootporniji pametni telefon na svetu. Podnosi dubine i od pet metara u toku jednog sata, a tasteri za pristup fotoaparatu ili video kameri se mogu koristiti pod vodom, čime se pomeraju granice mobilne tehnologije i načina i mesta korišćenja.\nVidimo se u subotu 29. jula!


Američka politika prema Balkanu neće se značajnije mijenjati posle izbora u Sjedinjenim Državama, smatraju pojedini analitičari u Vašingtonu. Neki ističu da će demokratski predsjednički kandidat Hilari Klinton,ako bude izabrana za predsjednika, nastaviti da se zalaže za integracije, razvoj demokratije i vladavinu prava u regionu koji dobro poznaje. Naši sagovornici su saglasni da je teško predvidjeti kakva će biti politika republikanskog kandidata Donalda Trampa zbog, kako smatraju, nedosljednosti u njegovim stavovima.\nU poslednjih gotovo osam godina, američka administracija, prema mišljenju mnogih, nije bila dovoljno angažovana na Balkanu. To je, kako smatra bivši američki ambasador pri NATO-u Kurt Volker, inače zagovornik snažnijeg međunarodnog angažmana Sjedinjenih Država, samo odraz šire spoljnopolitičke strategije predsjednika Baraka Obame – povlačenja sa međunarodne sceme.\n“Znam da on to ne bi predstavio na taj način, ali ako pogledate Avganistan, Irak, Siriju ili Libiju, vidjećete smanjenje odgovornosti SAD i fokusiranje na, kako je i sam najavio, izgradnju nacije na unutrašnjem planu. Kad se Sjedinjene Države povuku na taj način, ostaje određeni vakum koji su požurile da ispune najgore snage.“\nBalkan svakako nije prioritet u Vašingtonu, koji očekuje od regiona da sam rešava većinu svojih problema, ocjenjuje analitičar Danijel Server.\n„Mi očekujemo da nezavisne, suverene balkanske države same riješe 99 odsto svojih problema. Možda postoji jedan odsto na koji Vašington i Brisel mogu da obrate pažnju.„\nAmerikanci će osmog novembra izabrati novog predsjednika i administraciju, koji će kreirati svoju politiku prema ostatku svijeta. Kada je riječ o Balkanu, naši sagovornici ne očekuju zaokrete, mada svi ukazuju na razlike između predsjedničkih kandidata – Hilari Klinton koja dobro poznaje region i Donalda Trampa kojeg smatraju nepredvidivim.\n„Gospodin Tramp ima veoma oskudno iskustvo kada je riječ o Balkanu. Izleda kao da ništa ne zna o Balkanu, a u jednom trenutku se zalagao za upotrebu kopnenih snaga protiv Srbije tokom rata na Kosovu. Znam da u Beogradu, ljudi vide Trampa kao saveznika, ali bi trebalo da se vrate i pogledaju šta je rekao tokom rata na Kosovu. Takođe se dogodio smiješni incident sa lažnim intervjuom, u kojem se Tramp navodno izvinjava za intervenciju NATO-a. Mislim da je to zaista bio lažan intervju, ali je Tramp toliko nedosljedan, da je veoma teško reći kakva bi mu bila politika prema Balkanu“, navodi Server.\nTramp je 1999. godine, u intervjuu američkim medijima, kopnene trupe pomenuo dok je naizgled kritikovao vazdušnu intervenciju NATO-a, zbog koje je na Balkanu podijeljeno mišljenje o Hilari Klinton i njenom suprugu, tadašnjem američkom predsjedniku Bilu Klintonu. Ratovi su završeni – poručuje Server.\n„Ljudi na Balkanu, bez obzira na to da li je riječ o Albancima, Srbima, Crnogorcima, Bošnjacima, Hrvatima, trebalo bi da očekuju pravedniji tretman vlade, na čijem čelu bi bila Hilari Klinton. Da, ona ima neke veze sa Balkanom, zbog intervencija, ali to ne znači da je ona uvijek na albanskoj strani ili nešto slično. Ona je na strani demokratije i vladavine prava, koje veoma snažno zagovara.“\nKurt Volker ne smatra da će Klinton, ako bude izabrana za predsjednika, i njena administracija uložiti mnogo vremena i napora u Balkan ili mnoga druga pitanja.\n"Biće oštrija retorika, ali bez velikih promjena aktuelnog kursa. Kao rezultat toga – očekujem nastavak aktuelnih trendova – nedostatak jasne strukture i ciljeva za angažman na Balkanu i u odsustvu toga otvaranje prostor za zemlje poput Rusije da odigraju svoju ulogu u sprečavanju napretka država u regionu.“\nVolker ne očekuje ni da će se Tramp suprostaviti ruskom uticaju, mada napominje da je teško znati šta će republikanski kandidat da uradi, s obzirom na to da je iznosio različite stavove o brojnim pitanjima.\n„Kada je riječ o NATO-u, govorio je da ga podržava, a prije toga da moramo da odlučimo o tome da li ćemo da branimo saveznike, na osnovu toga da li su platili račune. Ne smatram da želi da stvori konfliktne situacije sa Rusijom, Iranom, Turskom, sa velikim silama. Istovremeno, ako bude smatrao da neko ugrožava ili pogrešno postupa prema Sjedinjenim Državama i njihovim interesima, veoma bi snažno odgovorio. Znači imali bi ste uzdržanost ili potencijalno eksplozivnu reakciju. „\nSpoljnopolitička orjentacija nove američke administracije, bilo republikanske ili demokratske, zavisiće i od toga ko će zauzeti najviše pozicije u kabinetu, napominje abmasador Volker. Bivša američka ambasadorka u Crnoj Gori Sju Kej Braun se pak nada da će strateški cilj za region Balkana ostati isti – evroatlantske integracije.\n„Važno je da administracija, bez obzira na to ko je bude vodio, bude aktivno angažovana na Balkanu zato što je riječ o području koje se i dalje suočava sa brojnim problemima. Ako ne budemo obraćali pažnju na ta pitanja, ne budemo angažovani i ne pomognemo razvoj demokratije, imaćemo probleme s kojima vjerovatno nećemo željeti da se suočavamo kasnije.“\nRezultat predsjedničkih izbora je u ovom trenutku nezahvalno prognozirati, s obzirom na to da je prednost jednog ili drugog kandidata u odlučujućim saveznim državama neznatna i u marginama statističke greške. Hilari Klinton ima lakši put do potrebnih 270 elektorskih glasova, ali Tramp trenutno ima momentum koji bi, suprotno ranijim očekivanjima, ipak mogao da ga dovede do Bijele kuće.


Pred EPCG izazovna godina | MINA\nNaslovnicaGlavna vijestPred EPCG izazovna godina\nNikšić, (MINA-BUSINESS) – Pred Elektroprivredom (EPCG) je teška i godina puna izazova, ocijenio je predsjednik Odbora direktora, Milutin Đukanović i poručio da nastavljaju da grade veliku i snažnu kompaniju.\n„Vjerujem da ćemo uspjeti da valorizujemo sve što smo planirali. Na tom putu je potrebno da budemo zajedno, da se međusobno podržavamo i pomažemo, odnosno da svako da svoj doprinos i siguran sam da onda ni rezultat neće izostati“, kazao je Đukanović u intervjuu listu Elektroprivreda.\n„O tome govori i podatak da su već tada potrošeni iznosi za pojedine stavke projektovane budžetom na godišnjem nivou“, naveo je Đukanović.\nOn je podsjetio da su drugi i treći kvartal, kao i dio četvrtog protekli u znaku suše, koja je u velikoj mjeri smanjila učinke hidroenergetskih objekata, zbog čega je EPCG bila prinuđena da potroši dodatnih 15 miliona EUR za uvoz nedostajuće energije.\n„Da nevolja bude veća, na energetskom tržištu i za nas referentnim berzama energije došlo je do dramatičnog skoka cijena, koje su u našem regionu u pojedinim trenucima premašivale i 250 EUR po megavat satu (MWh), a i dalje su prilično visoke i ne pokazuju trend smanjenja“, rekao je Đukanović.\n„Međutim, kada se sve uzme u obzir, ne mogu biti nezadovoljan. I u takvoj situaciji smo uspjeli da sačuvamo stabilnost kompanije, zaposleni i građani nijesu osjetili teret krize, a obezbijeđeno je i normalno funkcionisanje elektro-energetskog sistema. Tome su u najvećoj mjeri doprinijeli zaposleni u Termoelektrani (TE) Pljevlja, koji sve vrijeme održavaju maksimalnu pogonsku spremnost termo bloka zahvaljujući kojem smo uspijevali da donekle „ispeglamo“ veliku razliku između izuzetno visoke nabavne i prilično skromne cijene po kojoj isporučujemo energiju kupcima“, saopštio je Đukanović.\n„Naše ambicije se, kada su u pitanju oba projekta, nijesu promijenile. Pored toga, na stolu imamo i još jedan broj projekata za izgradnju zelenih izvora energije, a nijesmo zaboravili ni projekat ekološke rekonstrukcije TE Pljevlja, koji nije samo stvar izbora, nego prijeke potrebe“, naveo je Đukanović.\n„Siguran sam da bi, i pored svih teškoća, prihodi EPCG bili znatno veći da ne moramo da poštujemo vrlo štetne ugovore koje nam je u nasljeđe ostavilo prethodno rukovodstvo“, saopštio je Đukanović.\n„Podatak da se već prijavilo blizu šest hiljada građana koji su iskazali interesovanje za instalaciju solarnog sistema na svojim stambenim objektima, ali i značajan broj vlasnika poslovnih objekata i malih pogona, koji u ovom projektu takođe vide šansu, ohrabruje da smo na pravom putu i da će se vrlo brzo potvrditi svi benefiti projekta“, rekao je Đukanović.\n„Pored sve logistike i sigurnosti koju EPCG pruža i subvencije od 20 odsto koju obezbjeđuje Eko fond, tu je i niz drugih povoljnosti. Dodijeljena sredstva za instalaciju solarnog sistema korisnik će vraćati u mjesečnim anuitetima koji su manji ili su na nivou njegovog mjesečnog računa, a poslije isplate će dobiti priliku da besplatno obezbjeđuje električnu energiju za potrebe svog domaćinstva ili preduzeća, a eventualni višak prodaje EPCG“, podsjetio je Đukanović.\n„Mislim da smo time uradili dobar posao, a činjenica da smo stvorili uslove za zapošljavanje i do 500 mladih ljudi govori o ozbiljnosti sa kojom smo pristupili realizaciji projekta, ali i o društvenoj odgovornosti EPCG da pomogne zajednici“, naveo je Đukanović.\n„Projekti u vezi sa izgradnjom novih izvora zelene energije predstavljaju naše investicione prioritete i zbog potreba koje pretpostavlja energetska tranzicija, ali i zbog ogromnog potencijala sa kojim Crna Gora raspolaže. Nemamo pravo da u tom smislu budemo inertni i ne učinimo ništa da iskoristimo ono što je, takoreći, bogomdano“, saopštio je Đukanović.\n„Zainteresovani smo za izgradnju malih hidroelektrana (mHE) na Slanom jezeru i Rošca na Zeti, između mHE Glava Zete i Slap Zete, kao i valorizaciju vodnog potencijala Bilećkog jezera u dijelu koji pripada Crnoj Gori. Nastavićemo i sa ulaganjima u okviru projekta Solari koji će biti proširen na znatno veći broj korisnika“, poručio je Đukanović.\n„Radi se o zaista kvalitetnom projektu. Vjetroelektrana bi raspolagala instalisanom snagom od oko 50 MW, a sva istraživanja i analize koje su uzete u obzir prilikom izrade tehničke dokumentacije govore u prilog tome da se radi o jako isplativom projektu“, kazao je Đukanović.\n„U svakom slučaju, ništa ne prepuštamo slučaju i sa puno pažnje i odgovornosti pristupamo realizaciji svih investicionih projekata. Nedavno je ponovo na dnevni red stavljeno pitanje energetske valorizacije vode Bilećkog jezera i mogućnosti izgradnje nove HE u Boki Kotorskoj, s obzirom na to da je više od 40 odsto slivnog područja te akumulacije, kao i dobar dio njene zapremine na crnogorskoj strani“, rekao je Đukanović.\n„Moraju se veoma oprezno i u širem kontekstu izanalizirati efekti učešća EPCG u kapitalu Prve banke i voditi računa da naš eventualni izlazak, kao značajnog akcionara sa 25 odsto vlasništva u kapitalu, odnosno 19 odsto učešća u odlučivanju, ne bi nanio štetu građanima i privredi“, rekao je Đukanović.


Predsednik Barak Obama govori na poslednjoj konferenciji za novinare na tom položaju, 18. januar 2017\nU svojoj završnoj konferenciji za novinare kao predsednik, Barak Obama je u sredu trudio se da ponovo uveri Amerikance zabrinute zbog promene administracije nakon osam godina sa njime na čelu: "Verujem u ovu zemlju. Verujem i američki narod. Verujem da su ljudi više dobri, nego loši".\nReporteri su pitali Obamo o njegovoj kontroverznoj odluci da skrati zatvorsku kaznu bivšoj analitičarki vojne bezbednosne službe, Čelsi Mening i o drugim temama. Predsednik je na to kratko odgovaralo, ali dosta vremena je posvetio poslednjem pitanju, kako komentariše rezultate američkih izbora sa svoje dve ćerke tinejdžerke, Sašom i Maliom.\nObama je rekao da su Malija i Saša razočarane time što je republikanac Donald Tramp pobedio kandidatkinju koju je i on podržavao, demokratkinju Hilari Klinton, kao i da je prva dama Mišel bila razočarana, ali i veoma ponosna njime jer je bio elastičan, patriotski nastrojen i neciničan.\nVideo (engleski jezik): U poslednjoj konferenciji za medije u Beloj kući, Obama optimističan u pogledu budućnosti\nPredsednik je priznao da ono kako deluje u javnosti - kao mirna i vesela persona, nije uvek tako iza zatvorenih vrata.\n"Psujem više nego u javnosti i ponekad budem besan i neraspoložen, kao i svi drugi", rekao je. "Ali u srcu, mislm da ćemo biti uredu (kao zemlja). Samo, moramo da se borimo za to, moramo da radimo na tome i da ne uzimamo to zdravo za gotovo i znam da ćete nam pomoći u tome".\nRekao je da su njegove ćerke razumele da je "jedina stvar koja je smak sveta - smak sveta".\nObama je zahvalio članovima medijskog tima Bele kuće, mahnuo, okrenuo se i napustio salu za konferencije, prepunu reportera. U vidno tihom i povremeno tužnom tonu, predsednik je rekao da su ga novinari u Beloj kući učinili boljim predsednikom, i da je slobodna štampa neophodna za demokratiju.\nPredsednik Barak Obama zahvaljuje se članovima pres tima na poslednjoj konferenciji za štampu\nRekao je novinarima: "Ne treba da budete poltroni. Treba da budete skeptični. Treba da postavljate teška pitanja".\nTo je bio nastavak intenzivne diskusije vođene među novinarima o glasinama da Trampovi saradnici planiraju da izmeste konferencije za štampu iz sadašnjeg odeljka u predsedničkom Ovalnom kabinetu, na drugu lokaciju, verovatno i drugu zgradu.\nPitanje o Meningovoj\nPrvo pitanje upućeno Obami u sredu bilo je u vezi sa Čelsi Mening, koja je bila osuđena na 35 godina zbog odavanja poverljivih vojnih dokumenata.\nObama je rekao da je Čelsi odslužila dužu zatvorsku kaznu od ostalih koji su osuđeni za slična krivična dela, da joj je suđeno i da je prihvatila odgovornost za svoje poteze.\n“Uzimajući u obzir sve okolnosti, skraćivanje njene kazne je bilo u potpunosti adekvatno”, rekao je predsednik i dodao da smatra da je pravda zadovoljena.\nTakođe je istakao da prilikom donošenja odluke o skraćivanju kazne nije uzimao u obzir osnivača Vikiliksa Džulijana Asanža koji je prošlog četvrtka poručio na Tviteru da će prihvatiti da bude izručen Sjedinjenim Državama, ako Mening bude oslobođena.\n“Ne obraćam preveliku pažnju na tvitove gospodina Asanža”, rekao je predsednik. Mening je bila osuđena na 35 godina zatvora 2013. godine. Nakon Obamine odluke, biće oslobođena u maju.\nKomentarišući svoju zaostavštinu kao prvi afroamerički predsednik, Obama je osporio navode da su se pogoršali rasni odnosi. Odbacio je i kao "lažnu vest" tvrdnje da postoji raspostranjena izborna prevara u Sjedinjenim Državama, koje se prema navodima demokrata koriste kao opravdanje za uvođenje ograničenja zbog kojih je Afroamerikancima otežano glasanje.\nObama je rekao da je pokušao da ubedi Rusiju da se smanje zalihe nuklearnog oržja, ali da je lider u Kremlju, Vladimir Putin, bio nevoljan da raspravlja o toj temu, tako da se nada da će njegov naslednih biti u poziciji da napravi napredak na polju nukearlnog razoružanja.\nVideo (engleski jezik): O Rusiji\nObama: Anti-American Rhetoric Increased During Putin Presidency\nObama brani spoljnopolitičke poteze\nKomentarišući spoljnopolitička pitanja, Obama je upozorio da “ možda prolazi trenutak” za rešenje izraelsko-palestinskog sukoba koje predviđa postojanje dve države i da i dalje brine da je “status kvo” neodrživ u Izraelu.\nBranio je i odluku da dozvoli da Savet bezbednosti Ujedinjenih nacija usvoji rezoluciju kojom se kritikuje Izrael zbog širenja jevrejskih naselja, ali i priznao da će njegov naslednik, Donald Tramp, možda imati drugačiji pristup.\n"Ako nemate dve države, onda na neki način produžujete okupaciju", naveo je američki predsednik.\nObama je rekao da će tražiti od Trampa da ubedi Rusiju da smanji zalihe nuklearnog naoružanja, ističući da je on sam pokušao to da izdejstvuje u pregovorima sa ruskim predsednikom, ali da Putin to nije želeo da uradi.\nGovoreći o ulozi Sjedinjenih Država u svetu, Obama je rekao da je uvođenje sankcija Rusiji, posle aneksije Krima, "dobar primer" ključne uloge koju Amerika ima. Takođe je pozvao novu administraciju da nastavi da sprečava velike zemlje da "maltretiraju" manje.\nOdlazeći predsednik branio je i odluku administracije da ponovo uspostavi diplomatske odnose sa Kubom i da ukine politiku, koja je dozvoljavala Kubancima koji se domognu američkog tla da ostanu u zemlji i dobiju stalno prebivalište.\n“To je dio starog načina razmišljanja koje nije imalo smisla u današnjim okolnostima, naročito kada se slobodnije putuje između dve zemlje”, rekao je Obama.\nNajavio je i da posle napuštanja položaja planira da napiše knjigu i prikupi novac za svoju predsedničku biblioteku, te da u početku planira da izbegava dnevno komentarisanje političke situacije.\nMeđutim, naglasio je da neće ćutati ako Tramp bude pokušao da deportuje decu, čiji su roditelji ilegalno ušli u zemlju, a koje je zaštitio svojom uredbom.\nObama je na početku konferencije za novinare uputio reči podrške bivšem predsedniku Džordžu Bušu starijem i njegovoj suprugi Barbari, koji se nalaze u bolnici u Hjustonu u Teksasu. Bivši predsednik je na intenzivnoj nezi zbog problema sa disanjem, dok je bivša prva dama hospitalizovana zbog zdravstvenih problema povezanih sa prehladom.\nOdlazeći predsednik rekao je da je proces tranzicije sa Trampovim timom bio "srdačan" i da je apelovao na Trampa da imenuje snažan tim savetnika zato što je reč o poslu "koji ne možeš da obavljaš sam."\nObama skratio kaznu Mening, osuđenoj za davanje dokumenata Vikiliksu


Žoze Murinjo je suzio izbor defanzivaca koje želi da vidi u dresu Totenhema, a kako javlja britanski "San" prva želja je hrvatski fudbaler Borna Barišić (27). Ovaj levi bek je pažnju na sebe skrenuo sjajnom igrom u dresu Glazgov Rendžersa, a kako navodi engleski list njegov transfer bi doneo škotskom timu 26 miliona evra.\nBorna Barisic - Rangers | Goals and Assists 19/20\nMurinjo ima ogromne probleme na poziciji levog beka tokom čitave sezone jer Rajan Sesinjon ne uliva poverenje u defanzivnim zadacima, dok je jedina njegova izmena Jan Vertongen koji uglavnom igra na poziciji štopera. Ovo znači da je Portugalac potpuno otpisao Danija Rouza, startnog levog beka "pevaca" koji je na pozajmici u Njukaslu.\nBarišićeva velika prednost je po pisanju engleskih medija što je opasan u kaznenom prostoru rivala, te je znao da često da pogodi iz prekida.


Još samo 5 dana do primene novih WhatsApp pravila: Ostajete ili birate drugu aplikaciju? – BGD Novine\nJoš samo 5…\nVećina korisnika je dobila obaveštenje da treba da prihvate nove uslove, ukoliko žele da nastave da koriste aplikaciju…\nMalo je reći da WhatsApp nije imao dobar početak 2021. godine. Veliki broj korisnika je napustilo tu popularnu aplikaciju za dopisivanje zbog najavljenih uslova korišćenja. WhatsApp je rešio da nove promene odloži za 15. maj, pa je ostalo – još samo 5 dana pre nego što iste stupe na snagu.\n– Iako je većina korisnika prihvatila nove uslove korišćenja, cenimo da neki ljudi još nisu imali priliku da isto to učine. Nijedan nalog neće biti izbrisan 15. maja zbog novih uslova i niko neće izgubiti funkcionalnost WhatsApp aplikacije. U narednim nedeljama ćemo podsećati ljudi o novim uslovima – ističu iz te kompanije, prenosi TechCrunch.\nKorisnici će do 15. maja dobijati podsećanje da prihvate nove uslove, a jednom kada dođe taj datum, ta poruka će ostati za trajno, sve dok korisnik ne prihvati uslove, bar neko vreme. WhatsApp tu poruku naziva “persistent reminder”, to jest “uporan podsetnik”.\nEvo šta sve treba da znate o “limitiranom” WhatsApp-u:


Dva radnika teže povređena u eksploziji - Sombor portal\nPočetna Sombor Dva radnika teže povređena u eksploziji\nDva radnika teže povređena u eksploziji\nJutros oko devet časova u eksploziji u mašinskoj stanici silosa luke „Dunav“ u Bogojevu dva radnika su zadobila teške, a dva lakše povrede, saznaje RTV.\nDo eksplozije je došlo tokom popravke elevatora koji opslužuje silos. Prvo je došlo do jedne veće eksplozije, a onda je usledilo desetak manjih, kao lančana reakcija.\nRadnici sa težim povredama zbrinuti su u Zdravstvenom centru „Radivoj Simonović“ u Somboru, i nisu životno ugroženi. Od siline eksplozije ispucala su stakla na prozorima i urušen je deo krova na silosu.\n„Od četiri osobe povređene danas u u eksploziji silosa u luci Bogojevo kod Sombora, dve sa težim povredama zadržane su ortopediji Opšte bolnice u Somboru i nisu životno ugrožene“, izjavio je zamenik direktora te ustanove dr Darko Kosanović.\nPrema njegovim rečima, dve osobe koje su zadobile lakše povrede u vidu opekotina puštene su iz bolnice, a dva muškarca koji su zadobila teže povrede nalaze se na odeljenju ortopedije somborske bolnice.\nKosanović je naveo da se radi o J.E. (53) iz mesta Sonta i S.J. (36) iz Sombora, obojica imaju nagnječenja i zadobili su potres mozga, ali su van životne opasnosti.\nPrema svedočenju očevidaca, usled eksplozije je došlo do urušavanje konstrukcije oko krova silosa.\nU silosu kapaciteta 30.000 tona uskladištene su žitarice, koje u eksploziji nisu oštećene.\nPrethodniStroge kazne za brzu vožnju\nSledećiSrbiju najviše posećuju turisti iz BiH


Bečejski mozaik 08 decembar 2020\nU Bečeju 681 aktivan slučaj: Traži se rešenje da pacijenti ne čekaju ispred „Jodne banje“\nNa teritoriji opštine Bečej u poslednja 24 časa, po zvaničnim podacima, kod 42 osobe je potvrđeno prisustvo koronavirusa, dvoje građana je upućeno u bolnicu, a testirano je njih 74.\nBečejski mozaik 07 decembar 2020\nKomunalno preduzeće „Potisje“ Bečej sekundarne sirovine u decembru mesecu odnosi prema sledećem rasporedu: 21. decembra u Bačkom Petrovom Selu, 9. i 23. decembra u I Mesnoj zajednici u Bečeju, 10. i 24. decembra u II Mesnoj zajednici i 11. i 25. decembra u III Mesnoj zajednici u Bečeju.\nZvanični podaci o koronavirusu: U opštini Bečej 629 aktivnih slučajeva\nNa teritoriji opštine Bečej 6. i 7. decembra, po zvaničnim podacima, kod 38 građana je potvrđeno prisustvo koronavirusa, dvoje građana je upućeno u bolnicu, a testirano je njih 142.\nPetrovoselski put: Nova rasveta od Platnare do groblja\nPre nekoliko dana je okončana izgradnja javne rasvete u ulici Petrovoselski put, od semafora kod Platnare do pravoslavnog groblja, a nove svetiljke danas su danas uključene.\nOpština Bečej: Za nova igrališta u vrtiću i Novom selu oko 15 miliona dinara\nNa teritoriji opštine Bečej grade se tri dečja igrališta, dva u Predškolskoj ustanovi „Labud Pejović“, u objektu u centru Bečeja i u Bačkom Gradištu, a treće u Novom selu u Bečeju, na mestu starog, ruiniranog igrališta, prekoputa pijace, nedaleko od škole i vrtića.\nBečejski mozaik 05 decembar 2020\nJuče i danas u Bečeju: Još 49 zaraženih koronavirusom – petoro u bolnici\nNa teritoriji opštine Bečej 4. i 5. decembra, po zvaničnim podacima, kod 49 građana je potvrđeno prisustvo koronavirusa, petoro građana je upućeno u bolnicu, a testirano je njih 93.\nBečejski mozaik 03 decembar 2020\nVlada Srbije usvojila je danas nove preporuke Kriznog štaba za zaštitu zdravlja stanovništva od zarazne bolesti kovid-19.\nOpština Bečej: Koronavirusom je inficirana još 31 osoba – 576 aktivnih slučajeva\nNa teritoriji opštine Bečej u poslednja 24 časa, po zvaničnim podacima, kod 31 osobe je potvrđeno prisustvo koronavirusa, a testirano je 82 građana.\nBečejski mozaik 02 decembar 2020\nZa dva dana u Bečeju: Koronavirusom inficirano 59 građana\nNa teritoriji opštine Bečej 1. i 2. decembra, po zvaničnim podacima, kod 59 građana je potvrđeno prisustvo koronavirusa, a sedam građana je upućeno u bolnicu.\nBečejski mozaik 30 novembar 2020\nZvanični podaci o koronavirusu: U opštini Bečej 481 aktivan slučaj\nNa teritoriji opštine Bečej u poslednja 24 časa, po zvaničnim podacima, kod 34 građana je potvrđeno prisustvo koronavirusa, jedna osoba je upućena u bolnicu, a testirano je 89 građana.\nZvanični podaci o koronavirusu: U Bečeju još 45 zaraženih – 470 aktivnih slučajeva\nGerontološki centar: Bez odgovora na pitanja o broju zaraženih koronavirusom\nNa teritoriji opštine Bečej je 27. oktobra prisustvo koronavirusa potvrđeno kod 32 građana – od tog broja 7 dece – i petoro građana je upućeno u bolni...\nŠtab za vanredne situacije opštine Bečej 25. oktobra doneo je zaključak kojim daje saglasnost na održavanje sportskih događaja (takmičenja) na otvoren...\nNa teritoriji opštine Bečej je za vikend prisustvo koronavirusa potvrđeno kod 51 osobe – od tog broja u slučaju devetoro dece – i dvoje ljudi je upuće...\nNarodna kuhinja u Bečeju nakon tromesečne letnje pauze ponovo radi od 1. oktobra.\nOpština Bečej će sufinansirati troškove svakodnevnog prevoza u međumesnom saobraćaju prilikom kupovine mesečnih karata studentima koji imaju prijavlje...\nNa teritoriji opštine Bečej je 20. oktobra prisustvo koronavirusa potvrđeno kod 35 građana i tri osobe su upućene u bolnicu.\nNa 15. sednici Skupštine opštine Bečej danas su usvojena rešenja o prodaji nepokretnosti i građevinskog zemljišta iz javne svojine opštine Bečej.\nNa teritoriji opštine Bečej za osam dana, od 10. do 17. oktobra, prisustvo koronavirusa potvrđeno je kod 157 građana i 16 građana je upućeno na bolnič...\nU Domu zdravlja Bečej će od sutra, 19. oktobra, biti promenjeni termini imunizacije protiv koronavirusa, jer od sutra počinje vakcinacija protiv sezon...


Evropsko prvenstvo u odbojci Archives - BHDijaspora.net\nOznaka: Evropsko prvenstvo u odbojci\nŽenska odbojkaška reprezentacija Bosne i Hercegovine danas će utakmicom protiv selekcije Srbije debitovati na Evropskom prvenstvu. Prvenstvo Starog kontinenta igra se u Srbiji, Hrvatskoj, Rumuniji i Bugarskoj, a BiH će od 17 sati susretom u grupi A protiv Srbije upisati svoj prvi nastup na smotri najboljih ekipa Evrope. Ljubitelji odbojke utakmicu će moći gledati u […]\nSestre Bošković iz Bileće, ponos su svoje porodice, a igraju za dvije različite reprezentacije i igra sudbine donijela je međusobni duel u prvom meču BiH na velikom takmičenju. Ženska odbojkaška reprezentacija Bosne i Hercegovine uskoro počinje premijerni nastup na Evropskom prvenstvu, a prvi meč na smotri najboljih donosi i duel sestara Dajane i Tijane Bošković. […]\nPoznat kompletan raspored utakmica BiH. Odbojkašice Bosne i Hercegovine nastupiće ove godine po prvi put na Evropskom prvenstvu. Ranije su izvučene grupe, a sa našom reprezentacijom u grupi su i domaćin Srbija, zatim Azerbejdžan, Rusija, Belgija i Francuska. CEV je objavio i kompletan raspored Evropskog prvenstva, a BiH će debitovati protiv Srbije 19. avgusta u […]


Srbija u EU, korist za čitavu Uniji – Nadlanu.com\nSrbija u EU, korist za čitavu Uniji\nBEOGRAD, 3. decembra 2010. (Beta) – Ministar spoljnih poslova Kipra Markos Kiprijanu izjavio je u petak u Beogradu da bi prisutupanje Srbiji Evropskoj uniji bilo od koristi ne samo za samu Srbiju i region već i za čitavu EU i da to treba da se uzme u obzir.\n„Kipar podržava evropsku perspektivu Srbije, ona zaslužuje da bude članica EU i to smo rekli i Savetu EU. Zadovoljni smo što je, iako s zakašnjenjem, Savet EU zatražio od Evropske komisije mišljenje o putu Srbije i nadamo se da će to mišljenje biti dato do kraja godine“, kazao je Kiprijanu posle razgovora sa šefom srpske diplomatije Vukom Jeremićem.\nNa zajedničkoj konferenciji za novinare Kiprijanu i Jeremić ocenili su da dve zemlje imaju podudarne stavove o integraciji Srbije u EU, kao i o pitanju Kosova i kiparskom problemu.\n„Kipar je naš najbliži partner i najbolji prijatelj u Evropskoj uniji. Kipar podržava put Srbije ka EU, ali neophodno je pored svih teškoća, ubrzati taj proces“, rekao je Jeremić.


Opština Novi Beograd nagradila je najuspešnije učesnike novobeogradske Čitalačke značke : Gradska Opština Novi Beograd\nOpština Novi Beograd nagradila je najuspešnije učesnike novobeogradske Čitalačke značke\nNa završnoj svečanosti dodele 52. Čitalačke značke Novog Beograda za prethodnu školsku godinu, koja je održana u opštini Novi Beograd uručene su pohvalnice svim učesnicima, kao i bibliotekarima i nastavnicima, a nagrađenim učesnicima dodeljene su knjige.\nPredsednik opštine Novi Beograd Aleksandar Šapić rekao je tom prilikom da je ponosan na novobeogradske đake, koji su i ove godine najbolji u ovoj književno-obrazovnoj radionici.\n-Drago mi je što sam danas ovde sa vama i što smo ponovo najbolji i najmnogobrojniji u celoj Srbiji, jer Novi Beograd i zaslužuje da bude najbolji. Najvažnije je što u vremenima kad se malo čita, kad su svi na internetu i telefonima, vi ste deca koja vraćaju veru u to da čitanje nije izumrlo i jako sam ponosan na vas. Želim vam da izrastete u dobre i obrazovane ljude koji će jednog dana predstavljati ne samo ovu opštinu, već i naš grad i državu. Ovo je najmanje što smo mogli da uradimo za vas, a meni je uvek drago kada sam u društvu ovako mladih, lepih i pametnih ljudi – rekao je Šapić.\nNa ovogodišnjem takmičenju je učestvovalo 19 novobeogradskih škola sa 1828 učesnika, a 470 najuspešnijih učenika nagrađeno je knjigama. Čitalačka značka Novog Beograda, svojevrsni čitalački maraton i značajna vannastavna aktivnost važi za jednu od najbrojnijih i najuspešnijih u Srbiji. Opština Novi Beograd će ovu tradicionalnu manifestaciju nastaviti da podržava finansijski, u skladu sa svojim mogućnostima, kao što je to radila i godinama do sada.


Rusija rasporedila S-400 na granicama, sistem „Trijumf“ podignut iz mirnog u borbeni položaj! | FELJTON.rs G-E0EWZBLP0V\nHome / PLANETA / Rusija rasporedila S-400 na granicama, sistem „Trijumf“ podignut iz mirnog u borbeni položaj!\nRusija rasporedila S-400 na granicama, sistem „Trijumf“ podignut iz mirnog u borbeni položaj!\nIzmeđu ostalog, oni su vežbali podizanje sistema iz mirnog u borbeni položaj, gađanje, praćenje i klasifikaciju uslovnih vazdušnih meta.\nPrevious: UŽAS KOD TRSTENIKA Automobil goreo, a kada je policija došla na lice mesta zatečen jeziv prizor\nNext: OVO JE RODNO MESTO SRPSKE HEROINE Mala Dara iz Jasenovca živi u teškim živonim uslovima sa porodicom, radi sve kućne poslove i čuva ovce, a ima jedan VELIKI SAN


Krim već sledeće godine neće biti u fokusu Zapada - Sputnjik Srbija\n22:36 02 April 2020\n22:36 09.12.2016 (osveženo 22:38 09.12.2016) Preuzmite kraći link\nSavetnik izbornog štaba novoizabranog predsednika SAD Donalda Trampa Karter Pejdž izjavio je da vidi mogućnost da nova američka administracija otkloni zabludu u vezi sa priznavanjem Krima kao sastavnog dela Rusije. Tramp je tokom predizborne kampanje obećao da će u slučaju da bude izabran za predsednika SAD razmotriti pitanje priznavanja ruskog statusa Krima.\n„Mislim da Krim neće biti dominantna tema u stavovima najvećeg broja vlada zapadnih država 2017. godine, a još manje 2018. i tako dalje. Pretpostavljam da Donald Tramp neće želeti da od Krima pravi nekakvu jabuku razdora između SAD i Rusije. U Vašingtonu počinju da govore o takozvanom baltičkom scenariju — SAD nisu priznale postepeno zbližavanje baltičkih republika nakon Drugog svetskog rata 1945. godine, ali su, ipak, priznale teritorijalni integritet Sovjetskog Saveta“, rekao je Puškov na konferenciji za novinare u MIA „Rosija sevodnja“.\nOn je dodao da su male šanse da će Tramp priznati Krim, ali da je „moguće pretpostaviti da bi tu temu mogao da ukloni sa dnevnog reda“.\nAntirusko raspoloženje u zapadnim zemljama će se nastaviti, ali uslovi za „antiruski karneval“ već sada nisu isti, otuda potiče histerični ton Zapada, smatra Puškov.\n„Sukob će se nastaviti, ali u lošijim uslovima za antiruske snage, zbog toga što su do sada jednostavno imali praznik… To su bili takvi antiruski karnevali na samitima NATO-a, na sesijama Parlamentarne skupštine Saveta Evrope, na zasedanjima Evropskog parlamenta, kada su usvajane antiruske rezolucije. Čini mi se da će se ta atmosfera antiruskog karnevala i velikog slavlja antiruskih snaga sada promeniti“, rekao je Puškov.\nPrema njegovim rečima, još je rano ocenjivati intenzitet tih promena i odgovarati na pitanje koliko će one biti duboke.\n„Treba malo pričekati da bi se iznosile ocene, ali savršeno je očigledno da tendencija ide u drugom pravcu“, naveo je senator.\npriznavanje Krima, politika, MIA Rosija Sevodnja, Karter Pejdž, Donald Tramp, Aleksej Puškov, Zapad, Krim


Kineski ekonomski rast najslabiji od 1992. - Biznis Info\nYou are at:Home»Ekonomija»Kineski ekonomski rast najslabiji od 1992.\nKineski ekonomski rast najslabiji od 1992.\nBy BiznisInfo on\t 18/10/2019 Ekonomija\nKineski rast pao je u posljednjem tromjesečju na najniži nivo u gotovo tri decenije, dok druga najveća svjetska ekonomija i dalje trpi posljedice trgovinskog rata sa Sjedinjenim Američkim Državama.\nKineski bruto domaći proizvod porastao je za 6 posto u tri mjeseca do 30. septembra, što je najslabija tromjesečna stopa rasta od 1992. godine i pad od 6,2 posto u odnosu na razdoblje april-juni, pokazuju vladine statistike objavljene u petak.\n“Trgovinska napetost sa SAD-om je ključni faktor koji utiče na poslovne osjećaje i investicione aktivnosti, iako domaće politike poticanja pokušavaju anulirati negativne uticaje “, rekao je Chaoping Zhu, globalni tržišni strateg za JP Morgan Asset Management.\nBrojke lošije od očekivanih objavljene su se samo sedmicu dana nakon što su SAD i Kina postigle privremeno trgovinsko primirje kako bi izbjegle veću štetu po dvije najveće svjetske ekonomije.\n“Trenutni pregovori mogu imati pozitivan uticaj na poslovne osjećaje, ali uprkos potencijalnom mini sporazumu, većina američkih carina na uvoz iz Kine i dalje ostaje, nanoseći štetu kineskom izvozu”, dodao je Zhu.\nCNN / BiznisInfo\nekonomski rast Kina


Reforma pravosuđa ne može se izvršiti, a da se pri tome ne izvrši i reforma druge dve grane vlasti u onim delovima koji bitno utiču na rad pravosuđa, konstatuje se u Izveštaju o stanju u srpskom pravosuđu Saveta za borbu protiv korupcije.\nSavet smatra da je za obezbeđivanje kvalitetnog rada pravosuđa i potpunog pristupa pravdi neophodna izmena Ustava Republike Srbije ("Sl. glasnik RS", br. 98/2006 - dalje: Ustav).\nSavet upozorava da izvršna i zakonodavna vlast donosi zakone po hitnom postupku bez javne i rasprave stručne javnosti, da građani imaju probleme zbog čestih promena propisa i dodaje da takvi propisi ne oslikavaju našu realnost.\nSavet je istakao da su izvršna i zakonodavna vlast dužne da omoguće pravosuđu da nezavisno i samostano obavljaju delatnost iz svoje nadležnosti tako što će prestati da svojim izjavama daje upute protiv kojih lica treba voditi postupke gonjenja, procenjuju validnost i značaj dokaza, prestanu da krše pretpostavku nevinost i otimaju nadležnost suda.\nSavet je takođe upozorio da vlast treba da prestane da utvrđuje ko je odgovoran, a ko nije ni za šta odgovoran, obezbede potreban poslovni prostor prema utvrđenoj mreži sudova, realan i održiv sudski budžet i da u skladu sa Ustavom obezbede besplatnu pravnu pomoć prema uslovima koje će propisati zakonom.\nLoši zakonski propisi često doneti za jednokratnu upotrebu - zloupotrebu, koji se stalno menjaju, ne samo da onemogućavaju saznanje prava nego utiču na nemogućnost uspostavljanja ujednačene sudske prakse, koja po pravilu veoma olakšava rad sudija, ali što je još bitnije stvara pravnu sigurnost u društvu, kaže se u izveštaju.\nSavet smatra da država ubuduće mora promeniti praksu donošenja propisa po hitnom postupku, bez javne i stručne rasprave, bez učešća stučnjaka za određene oblasti i učešća civilnog društva. Zakoni se moraju donositi u redovnom postupku uz mišljenje stručne javnosti, regulatornih tela i civilnog društva.\nSavet je ocenio da je tužilaštvu za kvalitetan rad neophodno obezbediti institucionalnu nezavinost i da je potrebna potpuna analiza stanja u pravosuđu da bi se utvrdili kriterijumi za ocenjivanja rada svih pravosudnih institucija i videlo kakva mreža sudova je potrebna.\nDržava je dužna da izvrši detaljnu analizu rada Ustavnog suda, jer iz dosadašnjeg rada ovog suda nije moguće utvrditi da li je taj sud pravosudna institucija ili je deo izvršne vlasti.\nSavet upozorava da Ustavni sud nije nezavisna institucija pre svega zbog načina izbora sudija, jer 10 od 15 sudija biraju političari, a samo pet bira pravosuđe.\nUtisak koji ostavlja Ustavni sud nije utisak nezavisnosti, već upravo zavisnosti od izvršne vlasti. Prema tome, ovakav organ između pravosudne i izvršne vlasti nije organ u kome se može ostvariti očekivano pravo i pravda, navodi se u izveštaju.\nIzvor: Vebsajt Tanjug i Danas, 11.05.2015.


Miloš Nenezić dobitnik priznanja „Kapetan Miša Anastasijević“ – GRAD Kruševac\nNaslovna » Ekonomija » Miloš Nenezić dobitnik priznanja „Kapetan Miša Anastasijević“\nMiloš Nenezić dobitnik priznanja „Kapetan Miša Anastasijević“\nU Galeriji Matice srpske u Novom Sadu uručena su nacionalna priznanja, Statuete “Kapetan Miša Anastasijević” koje se dodeljuju u okviru projekta “Put ka vrhu” za unapređenje poslovnog ambijenta i afirmaciju Srbije u svetu. Jedan od dobitnika je i Miloš Nenezić, generalni direktor „Trajal Korporacije“ Kruševac i predsednik Skupštine PK Srbije\nNenezić je ovo značajno priznanje dobio za unapređenje privrednog ambijenta Srbije. Kako se u obrazloženju žirija navodi, Miloš Nenezić je, kao dugogodišnji privrednik sa sjajnim rezultatima poslovanja, pravi primer kako se unapređuje srpski poslovni ambijent.\n“Petnaestogodišnjim privrednim angažovanjem u Uniji poslodavaca Srbije, čiji je predsednik i u Privrednoj komori Srbije čiji je predsednik Skupštine, profesionalnim znanjem, autoritetom i velikim radom uticao je na popravljanje privrednog ambijenta u zemlji učešćem u ključnim oblastima. Samo za poslednjih godinu dana, koliko je bio predsedavajući Socijalno ekonomskog saveta, usvojeno je 17 inicijativa za promenu zakonske regulative koja donosi poboljšanje privrednog ambijenta” precizira se u obrazloženju u kome se još dodaje da je Nenezić aktivno učestvovao u dovođenju stranih investitora, naročito u gumarskoj i automobilskoj industriji, takođe i u sektorima građevinarstva i energetike.\n“Kao generalni direktor dva puta je preporodio Trajal Korporaciju. Veoma se angažovao na promenama u obrazovnom sistemu, jedan je od prvih zagovornika dualnog obrazovanja i kreiranja obrazovnih profila prema potrebama privrede. Angažovan je i na dugim dužnostima, pre svega u organizacionim telima sportskih klubova”.\nMilošu Neneziću, nagradu je uručio predsednik žirija dr Radovan Pejanović, profesor na Novosadskom univerzitetu.\nU Galeriji Matice srpske u Novom Sadu uručena su nacionalna priznanja, Statuete “Kapetan Miša Anastasijević” koje se dodeljuju u okviru projekta “Put ka vrhu” za unapređenje poslovnog ambijenta i afirmaciju Srbije u svetu. Jedan od dobitnika je i Miloš Nenezić, generalni direktor „Trajal Korporacije“ Kruševac i predsednik Skupštine PK Srbije Nenezić je ovo značajno priznanje dobio za unapređenje privrednog ambijenta Srbije. Kako se u obrazloženju žirija navodi, Miloš Nenezić je, kao dugogodišnji privrednik sa sjajnim rezultatima poslovanja, pravi primer kako se unapređuje srpski poslovni ambijent. “Petnaestogodišnjim privrednim angažovanjem u Uniji poslodavaca Srbije, čiji je predsednik i u Privrednoj komori Srbije…\nkapetan miša anastasijević nagrada nenezić\t2019-04-17\nTag : kapetan miša anastasijević nagrada nenezić\nPrethodni : Od sutra Festival školskog teatra\nSledeći : Vučić na zahteve sa protesta u Beogradu – „Nema ispunjavanja ultimatuma“\nDodeljene nagrade „NEKI ROK“ 2020: „ Jugosloven K“ proglašena rok knjigom godine\n11. maja 2021., 04:00\nRadikali obećavaju ukidanje komunalne policije i pauka


Dežer predao izveštaj EK\nŠef Delegacije EU u Srbiji uručuje premijeru Mirku Cvetkoviću izveštaj Evropske komisije\nVlada Srbije na prvoj narednoj sednici razmatraće godišnji izveštaj Evropske komisije o napretku Srbije. Šef Delegacije EU u Srbiji, Vensan Dežer, uručio je premijeru Mirku Cvetković izveštaj uz poruku da vlasti u Srbiji, uprkos postignutom napretku, imaju još puno izazova pred sobom\nGodišnji izveštaj Evropske komisije o napretku Srbije u procesu evropskih integracija konstatuje veliki napredak u odnosima Srbije i EU, ali i postavlja pred srpsku vladu, parlament i administraciju niz izazova na kojima treba dodatno raditi, poručio je danas šef Delegacije EU u Srbiji. Uručujući premijeru Srbije Mirku Cvetkoviću godišnji izveštaj Evropske komisije, Dežer je rekao da se na primeru Crne Gore i Albanije može videti koliko je to težak proces u kome treba ispuniti mnogo stvari:\n"Za ove dve zemlje završetak ovog procesa je planiran za jesen 2011-te godine, što predstavlja izuzetnu mogućnost i za Srbiju. Da, pre svega, dosta toga nauči iz iskustava Crne Gore i Albanije, ali i da se sama na najbolji način pripremi."\nOcenjujući da izveštaj Evropske komisije uočava i značajan napredak Srbije u mnogim oblastima, premijer Mirko Cvetković je najavio da će Vlada sačiniti akcioni plan koji će omogućiti da Srbija postigne napredak i u oblastima na koje Evropska komisija iznosi primedbe:\n"Taj izveštaj, budući da je pozitivan, nama daje impuls da sve ono što je evidentirano kao loše, odnosno kao nešto gde treba da se dobatno radi, da ćemo na tome raditi."\nKonačni plan je dobijanje statusa kandidata do kraja 2011. godine, istakao je premijer i dodao da se izveštaj Evropske komisije, uručenje upitnika i rad na njemu, uklapaju u taj, kako je rekao, ambiciozan, ali ostvariv plan. A kako smatra potpredsednik Vlade Božidar Đelić Akcioni plan predstavlja reformski program za sledeću godinu, pre svega za prvu polovinu 2011. godine:\n"Uspeh nije zagarantovan jer vidimo da one zemlje koje su počele proces malo ranije poput Albanije i Crne Gore, nisu došle do nivoa pregovora sa EU. Albanije nije dobila status kandidata, a Crna Gora kojoj ovde čestitamo za dobijanje statusa kandidata, ima još puno posla pred sobom da počne da pregovara."\nKako je objasnio Božidar Đelić, najveći deo posla iz Akcionog plana treba ispuniti do juna iduće godine, jer to je vreme kada Evropska komisija počinje da sastavlja godišnji izveštaj o napretku.


NATO: Kosovo vidno napreduje | Radio Kosovska Mitrovica\nNATO: Kosovo vidno napreduje\n30. June, 2018 13:20 |\nPredsednik Parlamentarne skupštine NATO Paolo Ali izjavio je u Prištini da NATO vidi stvarni napredak na Kosovu.\nMeđutim, on je ocenio i da Priština treba još toga da postigne, posebno na polju normalizacije odnosa sa Srbijom.\nPosle susreta s premijerom Kosova Ramušom Haradinajem, Ali je rekao da došao na Kosovo da još jednom pokaže da je “Parlamentarna skupština veoma bliska s Kosovom, da je veoma vezana i posvećena Zapadnom Balkanu, jer je Zapadni Balkan esencijalni deo Evrope”.\n“Vidimo stvarni napredak Kosova, ali vidimo da ima još da se radi, posebno u normalizaciji odnosa sa Srbijom, međutim, uvereni smo da je kosovsko rukovodstvo veoma moćno i da ćete beležiti uspeh na putu ka evoatlantskim integracijama”, rekao je Ali, koji je naveo i da se NATO zalaže za transformaciju Bezbednosnih snaga Kosova u Oružane snage kroz ustavne promene.\n“Perspektiva čitavog našeg regiona je jedna reč. Kao i druge zemlje, i Kosovo u NATO vidi bezbednost i trajni mir”, rekao je Haradinaj, nakon sastanka s predsednikom Parlamentarne skupštine NATO-a Paolom Alijem.\nHaradinaj je naglasio važnu ulogu NATO-a u garantovanju mira i bezbednosti i mirovne snage Kfoea ocenio kao važnog partnera na Kosovu. On je naveo da su Bezbednosne snage Kosova uz podršku NATO-a ispunile operativne kapacitete u pravcu transformacije u Oružane snage, u koordinaciji s međunarodnim partnerima.\nAli se tokom boravka na Kosovu susreo i s predsednikom Hašimom Tačijem i članovima Predsedništva Skupštine Kosova.


Džordž Lihnos, direktor EFG Eurobank Beograd\nPrema procenama, Srbija će 2008. godine biti u celom regionu zemlja sa najvećim porastom štednje građana i najvećim brojem odobrenih kredita\nKako ocenjujete finansijsko tržište Srbije i kakve su perspektive bankarskog tržišta u našoj zemlji?\n- U poslednjih nekoliko godina Srbija je napravila značajan napredak u bankarskom sektoru, kreirajući zdravu osnovu za uspostavljanje jakog finansijskog sektora koji će pomoći i jačanju celokupne ekonomije. Između ostalog, mere koje su obezbedile potpuno nezavisno delovanje centralne banke, čvrstu monetarnu disciplinu i kontrolu bankarskih poslova, otvorile su vrata velikom broju stranih banaka, omogućile privatizaciju velikih državnih bankarskih sistema, harmonizaciju zakonskih propisa, a bankarski sektor približile međunarodnim bankarskim standardima.\nI domaće, ali i banke osnovane stranim kapitalom dosta su doprinele da ovo bude jedan od sektora koji se najlakše poredi sa razvijenijim zemljama, i u kojem vlada najveća konkurentska utakmica, što se krajnje povoljno odražava na korisnike bankarskog servisa. Klijent u Srbiji ima mogućnost izbora kod donošenja finansijskih odluka, bilo privatnih, bilo poslovnih. Opštem razvoju doprinosi i poboljšani kreditni rejting zemlje, kao i relativno dobar početak pregovora s Evropskom unijom. Sve su to dobri znaci za strane investitore i međunarodne kompanije.\nNajvažnije je da građani vraćaju poverenje u banke, kada uzmemo u obzir nesigurnost koja je postojala u prethodnom periodu. To se najviše potvrđuje stalnim povećanjem nove devizne štednje građana koja, prema poslednjim procenama, Narodne banke iznosi više od dve milijarde evra, kao i redovnim isplatama duga za staru deviznu štednju. Navešću i primer da će, prema nekim procenama, Srbija 2008. godine biti u celom regionu zemlja sa najvećim porastom štednje građana i najvećim brojem odobrenih kredita.\nEFG Eurobank Beograd je zabeležila veliki razvoj na ovdašnjem tržištu. Kako to objašnjavate?\n- Mi smo banka koja nije došla da trguje već da investira u ovo tržište. Osnovno je da našu poslovnu politiku obrazujemo na osnovu potreba tržišta i kada je u pitanju privreda i kada je u pitanju stanovništvo. Poznati smo i priznati kao najdinamičnija banka u regionu jugoistočne Evrope, i da se stalno krećemo napred i nudimo više. Ono za šta je našim konkurentima trebalo više decenija, mi smo uspeli da postignemo i u Grčkoj, i u regionu jugoistočne Evrope, gde poslujemo za znatno manje vreme, kako na bazi akvizicija, tako i organskim rastom.\nTokom samo dve godine poslovanja u Srbiji, mi smo, od svega jedne poslovne jedinice koja je pripadala kupljenoj Post banci, svoju mrežu proširili na 25 poslovnica na vodećim lokacijama u Beogradu i širom Srbije. Naše ekspoziture su u potpunosti obučene da pružaju kompletan set usluga sadašnjim i budućim klijentima, i po svom vizuelnom identitetu već su postale prepoznatljive. Na početku naših aktivnosti, u banci je bilo zaposleno svega 40 ljudi, a sada se taj broj povećao na čak 550 iskusnih i obučenih kadrova, na koje sam posebno ponosan.\nTo nas čini jednim od najvećih kreatora novih radnih mesta među stranim kompanijama u Srbiji. Od kada smo počeli da otvaramo nova radna mesta, nismo objavili nijedan oglas za posao. Ljudi nam se sami javljaju, i naš portfelj biografija ima 2.000 imena. Osim toga, sa kapitalom od 45 miliona evra jedna smo od najbolje kapitalizovanih banaka na ovom tržištu. Moram da napomenem da EFG Eurobank od svog osnivanja u Srbiji kombinuje strategiju uspešnog rasta sa doprinosom društvenoj zajednici putem svestrane saradnje i aktivnog uključenja u programe odgovornosti prema društvenoj zajednici u gradovima u kojima posluje.\nNa taj način, postali smo prepoznatljivi po svojim socijalnim i humanitarnim akcijama. Mi u EFG Eurobanci verujemo da je naša obaveza, te obaveza svake dinamične i uspešne kompanije, da aktivno i na kreativan način doprinesemo unapređivanju društva i omogućimo mu da ima koristi od akcija koje nisu uvek vezane za proizvode i usluge koje nudimo klijentima.\nVredi spomenuti donaciju Kliničkom centru Srbije, izgradnju parkića za decu sa Novog Beograda, humanitarno veče za Dom za decu bez roditelja iz Centra u Zvečanskoj, poklon za tri prvorođene bebe na Božićno jutro, masivnu akciju dobrovoljnog davanja krvi naših zaposlenih, pomoć najboljim šahistima u zemlji Draganu Šolaku i Alisi Marić, donaciju Katedri za helenske studije pri Filološkom fakultetu Univerziteta u Beogradu, podršku jednoj od najstarijih muzičkih škola "Jovan Bandur" iz Pančeva, organizaciju programa podrške deci oboleloj od autizma, donaciju eksperimentalnom odeljenju matematičke gimnazije "Svetozar Marković" iz Niša za umrežavanje bežičnog Interneta i četiri najbolja studenta niškog Ekonomskog fakulteta. Dakle, investitor poput nas ne ulaže samo u infrastrukturu i posao. To je, po našoj oceni, najbolji recept da se banka dobro pozicionira na tržištu i da postane prvi izbor svakog građanina Srbije.\nDa li će se nove mere NBS odraziti na vašu ponudu usluga?\n- Posle donošenja najnovijih mera Narodne banke, mi u EFG Eurobank trudićemo se da klijenti što manje osete posledice, a kao i uvek do sada učinićemo sve da izađemo u susret njihovim potrebama. Naravno, poštovaćemo sva uputstva i preporuke Narodne banke koja, pored toga što kreira trenutnu ekonomsku politiku, brine i o budućoj stabilnosti finansijskog tržišta.\nJa bih nove mere NBS posmatrao i sa pozitivne strane, jer će one uticati na banke da više pažnje posvete npr. kreditiranju malih i srednjih preduzeća, kao i privrede iz sopstvenih izvora. Na primer, u segmentu opsluživanja preduzetnika naša banka ima dugogodišnje iskustvo i predstavlja tržišnog lidera u Grčkoj i regionu.\nDvostruke kamate štedišama\nŠta EFG Eurobank nudi od novih usluga?\n- Povodom nedavno završene nedelje štednje, EFG Eurobank je odlučila da klijentima koji su nam ukazali svoje poverenje ponudimo štedni proizvod Evro-štediša, koji nudi dvostruke kamate čak i do 8 odsto do kraja godine, uz štednu knjižicu kao preciznu evidenciju uloga i pripadajuće kamate. Tokom novembra broj novih klijenata koji su oročili novac značajno je povećan, primera radi, za jedan dan tokom nedelje štednje uspeli smo da prikupimo čak dva miliona evra, i mislim da je upravo taj odnos koji se trenutno razvija na relaciji banka-klijent, osnov za stabilno finansijsko tržište. Pored toga, izdvojiću i Euro-platu, koji klijnetima koji se odluče da primaju platu preko naše banke nudi niz privilegija od dozvoljenog minusa odmah u visini jedne plate, keš kredita do 5.000 evra koji se otplaćuje i do 72 meseca, bez depozita i žiranata, besplatnu kreditnu viza i EuroLine Dina karticu, paletu stambenih kredita do čak 25 godina. Kod klijenata je naročito popularna naša EuroLine kartica, kobrendirana sa nacionalnom dina karticom, kreditna kartica koja se prihvata na čak 25.000 prodajnih mesta sa limitom do 3.000 evra, bez depozita, bez žiranata i bez obaveze prebacivanja računa preko kojeg se prima plata, i koja omogućava kupovinu na više mesečnih rata sa obavezom izmirenja samo 5 odsto od potrošene sume. A trenutno nam je u toku kampanja za štedni proizvod Euro-Unapred, koji nudi klijentima isplatu kamate unapred u formi sigurnog dodatnog mesečnog prihoda.


Italija: Potvrda o vakcinisanju - dileme\nItalija: Potvrda o vakcinisanju – dileme\nTanjug 9. januara 2021. 10:43\nRIM – Predsednik italijanske regije Kampanja Vićenco De Luka predstavio je, u video obraćanju svojim sugrađanima, karticu koju će dobiti svaki vakcinisani građanin, ali su se u javnosti tim povodom pojavile i određene dileme. Biće to jedna vrsta potvrde da je osoba vakcinisana i da ne predstavlja opasnost za druge, rekao je De Luca.\nPo njegovim recima katrtica – potvrda da je neko vakcinisan trebalo bi da omogući vlasniku slobodu kretanja, na primer ako želi da ide u bioskop, na koncerte i slična mesta gde je, za sada, okupljanje veće grupe građana zabranjeno.\nMeđuitim, onlajn novina “Fanpejdž” kritički piše o nameri i iznosi nekoliko bitnih manjkavosti.\nPre svega svi oni koji žele da se vakcinišu to ne mogu učiniti sada i odmah, jer nema dovoljno vakcina i pročiće više meseci pre nego što budu imunizovane najugroženije kategorije stanovnistva i dođe red na, na primer, zdravu mladu osobu.\nDruga zamerka, prema pisanju lista, je što se još uvek ne zna koliko će dugo vakcinisane osobe biti zaštićene, jer prema naučnim saznanjima sada dostupnim, imunitet koji daje vakcina može da traje nekoliko meseci ili beskanočano (prema pisanju američkih naučnih časopisa, na primer).\nTakođe pre izdavanja kartice o vakcinisanju treba imati u vidu da ne mogu svi, čak i ako to žele, biti imunizovani jer ima osoba koje su alergične ili koje iz drugih razloga ne mogu da prime vakcinu.\nI najzad osobe koje se vakcinišu mogu prestati da koriste druge mere zaštite kao što je nošenje maske i održavanje fizičke distance, verujući da ih vakcina oslobađa od te obaveze, iako stučnjaci ponavljaju da i nakon vakcinacije treba nastaviti sa osnovnim merama zaštite.\nUkratko, potvrda o vakcinaciji možda i nije najbolji izbor piše list.


Arsenal – Kladjenje.rs\nTip dana: Totenhem – Arsenal: U severnom Londonu će se igrati Liga šampiona, večeras pada odluka da li na Emirejtsu ili Vajt Hart Lejnu!\n12 Maja, 2022 Vlajko 0\nU četvrtak je nešto slabija ponuda nego što je to bio slučaj u utorak i sredu, ali i pored toga nas očekuje jedan veoma zanimljiv susret, derbi severnog Londona, u kom će Totenhem na svom […]\nTip dana: Čelsi – Arsenal: Ima li mesta u Ligi šampiona za oba londonska rivala?\n20 Aprila, 2022 Vlajko 0\nU sredu je zaista fantastična ponuda za klađenje, a za vas smo ovog puta analizirali veliki derbi Londona u kom će Čelsi na svom “Stamford Bridžu” ugostiti ekipu Arsenala.Susret između ova dva tima je zakazan […]\nDerbi dana: Arsenal – Liverpul: “Tobdžije” odavno nisu igrale bolji fudbal, ali im “Redsi” nikako ne leže!\n16 Marta, 2022 Vlajko 0\nU sredu je fenomenalna ponuda za klađenje, a za vas smo ovog puta analizirali duel između Arsenala i Liverpula, što će ujedno biti i meč između četvrtoplasirane i drugoplasirane ekipe na tabeli.Duel između ova dva […]\nTip dana: Arsenal – Liverpul: Ko će u finale Liga kupa?\n20 Januara, 2022 Vlajko 0\nU četvrtak je nešto slabija ponuda nego što je to bio slučaj u prethodnih nekoliko dana, a za vas smo ovog puta analizirali revanš meč polufinala engleskog Liga Kupa u kom će Arsenal na svom […]\nDerbi dana: Liverpul – Arsenal: “Redsi” bez Salaha i Manea imaju težak posao protiv ove sezone odličnog Arsenala!\n13 Januara, 2022 Vlajko 0\nU četvrtak je poprilično interesantna ponuda za klađenje a za vas smo ovog puta analizirali duel između Liverpula i Arsenala.Susret između ove dve ekipe je zakazan za 20 časova i 45 minuta. Liverpul: Desetkovani “Redsi” […]\nTip dana: Arsenal – Vest Hem: Bitka za četvrto mesto na “Emirejtsu”! Ko će do trijumfa?\n15 Decembra, 2021 Vlajko 0\nU sredu je veoma zanimljiva ponuda za klađenje a za vas smo ovog puta analizirali derbi meč vanrednog sedamnaestog kola engleske Premijer lige, u kom će Arsenal na svom terenu dočekati Vest Hem.Susret između dva […]\nTip dana: Everton – Arsenal: Benitezu se ozbiljno drma klupa, da li će mu presuditi bivši fudbaler Evertona?\n6 Decembra, 2021 Vlajko 0\nU ponedeljak je nešto slabija ponuda za klađenje nego što je to bio slučaj u prethodnih nekoliko dana, a za vas smo ovog puta analizirali poslednji meč petnaestog kola engleske Premijer lige, u kom će […]\nDerbi dana: Mančester Junajted – Arsenal: Sudar posrnulih velikana na “Old Trafordu”! Ko će do trijumfa?\n2 Decembra, 2021 Vlajko 0\nU četvrtak nas očekuje dosta zanimljivih mečeva a derbi dana se svakako igra na “Old Trafordu” gde će fudbaleri Mančester Junajteda dočekati Arsenal.Duel između dva tima koja su jako često pre dvadesetak godina odlučivali o […]\nDerbi dana: Liverpul – Arsenal: Da li je došlo vreme da “Topovi” ponovo zagrme na Enfildu?\n20 Novembra, 2021 Vlajko 0\nU subotu je fantastična ponuda za klađenje, a za vas smo ovog puta kao derbi dana analizirali meč koji će biti odigran na Enfildu, gde će fudbaleri Liverpula dočekati Arsenal.Susret između ova dva tima je […]\nTip dana: Arsenal – Aston Vila: “Tobdžije” na tri poslednja susreta imaju isto toliko poraza od Aston Vile! Da li je sada vreme za trijumf?\n22 Oktobra, 2021 Vlajko 0\nU petak je izuzetno zanimljiva ponuda za klađenje, a za vas smo ovog puta analizirali premijerni susret devetog kola engleske Premijer lige u kom će Arsenal na svom terenu dočekati Aston Vilu.Susret između ova dva […]\nTip dana: Čelsi – Arsenal: ‘Plavcima” bitka za London u senci dva finala koja ih očekuju!\n12 Maja, 2021 Vlajko 0\nU sredu je i te kako zanimljiva ponuda za klađenje, a za vas smo ovog puta pripremili duel koji će biti odigran na “Stamford Bridžu” gde će fudbaleri Čelsija dočekati Arsenal.Duel između ove dve ekipe […]\nTip dana: Arsenal – Everton: Arsenal će se pre ulaska u ”žutu podmornicu” zasladiti ”karamelama”!\n23 Aprila, 2021 Vlajko 0\nU petak je izuzetno bogata i zanimljiva ponuda za klađenje, a za vas smo ovog puta pripremili svakako najzanimljiviji susret u kom će Arsenal na svom terenu dočekati ekipu Evertona.Duel između ove dve ekipe je […]\nTip dana: Arsenal – Liverpul: Šampion vadi fleke na “Emirejtsu”!\n3 Aprila, 2021 Vlajko 0\nPosle dvonedeljne pauze, ovog vikenda nas očekuje novo kolo engleske Premijer lige, a za vas smo ovog puta analizirali svakako najinteresantniji duel subotnjeg programa, u kom će Arsenal na svom terenu dočekati Liverpul.Duel između ova […]\nTip dana: Arsenal – Mančester Junajted: Da li je došlo vreme za kraj pobedničnog niza “tobdžija”?\n30 Januara, 2021 Vlajko 0\nU subotu je izuzetno bogata ponuda za klađenje, a za vas smo ovog puta analizirali bez ikakve sumnje najinteresantiji duel dana, u kom će Arsenal na svom terenu dočekati ekipu Mančester Junajteda.Duel između ova dva […]\nTip dana: Arsenal – Čelsi: “Tobdžije” traže prekid crnog niza, ali im u goste dolaze “plavci”!\n26 Decembra, 2020 Vlajko 0\nU subotu su na programu mečevi petnaestog kola engleske Premijer lige, a svakako najzanimljiviji susret se igra u Londonu gde će fudbaleri Arsenala dočekati Čelsi.Duel između ova dva tima je zakazan za 18 časova i […]\nTip dana: Everton – Arsenal: Mogu li “tobdžije” da prekinu agoniju?\n19 Decembra, 2020 Vlajko 0\nOd subote su na programu mečevi 14. kola engleske Premijer lige, a sigurno da se najzanimljiviji susret igra na Gudison Parku gde će fudbaleri Evertona dočekati posrnuli Arsenal.Duel između ova dva tima je zakazan za […]\nTip dana: Mančester Junajted – Arsenal: Bio jednom jedan ostrvski derbi!\n1 Novembra, 2020 Vlajko 0\nU nedelju se nastavljaju mečevi sedmog kola engleske Premijer lige, a za vas smo ovog puta pripremili duel između Mančester Junajteda i Arsenala, što je bez ikakve sumnje najveći derbi u okviru ovog kola.Meč između […]\nTip dana: Arsenal – Lester: “Lisice” pod topovskom vatrom na “Emirejtsu”!\n25 Oktobra, 2020 Vlajko 0\nU nedelju je na programu nekoliko interesantnih mečeva u okviru šestog kola engleske Premijer lige, a za vas smo ovog puta pripremili duel između Arsenala i Lestera.Meč između ove dve ekipe zakazan je za 20 […]\n28 Septembra, 2020 Vlajko 0\nU ponedeljak su na programu poslednja tri meča u okviru trećeg kola engleske Premijer lige, a za vas smo ovog puta pripremili meč sa “Enfilda” gde će Liverpul dočekati Arsenal.Duel između ove dve ekipe je […]\nTip dana: Lester – Arsenal: Arteta lovi “lisice” na King Paueru!\n23 Septembra, 2020 Vlajko 0\nU sredu su na programu preostali mečevi u okviru EFL Kupa, a za vas smo ovog puta pripremili verovatno i najzanimljiviji susret ove runde takmičenja, pošto će Lester na svom terenu ugostiti Arsenal.Duel između ove […]


13. februar 2013. Članovi PGP sa Grčkom u Narodnoj skupštini u razgovoru sa predsednikom PGP sa Srbijom u Parlamentu Grčke\nSreda, 13. februar 2013.\nČlanovi PGP sa Grčkom u Narodnoj skupštini razgovarali sa predsednikom PGP sa Srbijom u Parlamentu Grčke\nČlanovi Poslaničke grupe prijateljstva Narodne skupštine sa Grčkom sastali su se danas sa Eftimiosom Karansiosem, predsednikom Poslaničke grupe prijateljstva sa Srbijom u Parlamentu Grčke.\nPredsednik PGP sa Grčkom Miroljub Stojčić je istakao da je ova poslanička grupa jedna od najvećih u Narodnoj skupštini, što govori o tome koliko su narodni poslanici zainteresovani za jačanje i ovog oblika saradnje Srbije i Grčke. Grčki i srpski narod povezuje tradicionalno prijateljstvo i saradnja u mnogim oblastima i ona može biti još intenzivnija kroz aktivnosti poslaničkih grupa prijateljstva, rekao je Stojčić.\nPredsednik PGP sa Srbijom Eftimios Karansios je rekao da očekuje da poslaničke grupe prijateljstva iniciraju zajedničke projekte i kroz zajedničke aktivnosti podignu saradnju dve zemlje na viši nivo.\nUčestvujući u razgovoru, skoro svi prisutni članovi PGP sa Grčkom izneli su više konkretnih predloga i ideja za buduću saradnju i naglasili da je potrebno definisati prioritete te saradnje i što pre početi njihovu realizaciju. Ukazali su i na potrebu da se poslaničke grupe prijateljstva češće sastaju i da u što skorije vreme definišu projekte na kojima bi mogli zajednički da rade.\nUčešće potpredsednice Narodne skupštine i predsednice Odbora za evropske integracije Elvire Kovač na interparlamentarnom sastanku Odbora za spoljne poslove EP\nNarodni poslanik prof. dr Vladimir Marinković razgovarao sa poslanikom Bundestaga\nPotpredsednica Narodne skupštine Elvira Kovač razgovarala sa poslanikom Bundestaga


Paradajz razgrabljen, povrtari razočarani: Neka narod jede, ionako smo propali - N1\nBiznis Autor:Milan Stojanović14. jul. 202119:23104 komentara\nRazočarani u to što je učinjeno nakon prošlonedeljnog protesta i obećanja koja su dobili, poljoprivrednici iz Jablaničkog okruga ponovo su izašli na ulicu. Ministar poljoprivrede Branislav Nedimović je, kažu, dolazak u Leskovac najavio za ponedeljak. Uz obeštećenje za propast ovogodišnjeg roda, od njega i Vlade zahtevaju da paradajz u Srbiji postane strateški proizvod i da se ukine uvoz iz Albanije i drugih zemalja u doba kada domaći stiže.\nIzmeđu tri i četiri tone paradajza ponovo su podelili poljoprivrednici iz Jablaničkog kraja građanima Leskovca ispred pijace, pod parolom – bolje neka narod jede, mi smo ionako propali.\nLeskovčani su, kao i prošle nedelje, sve razgrabili za pola sata.\nProizvođač paradajza Saša Trajković kaže da je samo njegova porodica na gubitku minimum nekih 15 do 20 hiljada evra.\nČini se da je poziv ministra poljoprivrede Branislava Nedimovića proizvođačima paradajza u Leskovcu i Jablaničkom okrugu pomrsio račune, neki se nisu pojavili na protestu, iako iz kriznog štaba kažu da podeljenosti i nesloge nema.\nOni su istakli i precizne zahteve, a to je da pre svega razgovaraju s predsednikom Vučićem i da budu obeštećeni za propast ovogodišnjeg roda, a možda najvažniji je da se paradajz ne uvozi u doba kada njihov proizvod stiže.\nAleksandar Kostić iz udruženja Jablanica kaže da mu je ministar Nedimović preko telefona rekao da će doći u ponedeljak i da mu do tada pripreme iznos obeštećenja koje zahtevaju jer nisu prodali veliki deo ovogodišnjeg roda.\n„Videćemo u ponedeljak, ako on laže nas, mi vas, ne bi trebalo da se lažemo, situacija je ozbiljna, jer i mi treba od nečeg da živimo, mi ne tražimo da zaradimo, samo da pokrijemo gubitak“, kaže Kostić.\nVučića zovu u Lebane na manifestaciju posvećenu upravo paradajzu – od 30. jula do 1. avgusta.\n„U našeg predsednika verujem, ali ne verujem u ljude koji su oko njega, jer on ne može da kontroliše sve, siguran sam da će doći lično da porazgovara s nama“, kaže Trajković.\nDok ne dobiju odgovor da li će doći, čekaju ministra i ponedeljak, a ishod ne prognoziraju jer ih posle sastanka i protesta prošlog četvrtka, baš niko nije pozvao.